Η ιστορία των δύο νεαρών γυναικών που ταξιδεύουν full time και βγάζουν 130.000 δολάρια τον χρόνο | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΗ ιστορία των δύο νεαρών γυναικών που ταξιδεύουν full time και βγάζουν 130.000 δολάρια τον χρόνο\n«Ποτέ δεν καταλάβαμε γιατί είναι τόσο αποδεκτό να διαβάζεις σκληρά στο πανεπιστήμιο, για να αποφοιτήσεις και να κάνεις μια δουλειά που είναι το όνειρο κάποιου άλλου». Είναι τα λόγια των δύο νεαρών ιδρυτριών της Bucketlist Bombshells. Πρόκειται για μια πλατφόρμα που λειτουργεί ουσιαστικά σαν κοινότητα και βοηθά τις γυναίκες να δημιουργήσουν online επιχειρήσεις, οι οποίες θα τους επιτρέπουν τα ταξιδεύουν όλο το χρόνο.\nΑκριβώς το ίδιο μοντέλο ακολουθούν και οι δύο κοπέλες για τις οποίες μιλάμε. Πρόκειται για τις Cassandra Torrecillas και Shayleen Brown. Οι δυο τους αφήσανε τις παραδοσιακές δουλειές που είχανε, με σκοπό να δοκιμάσουν έναν πιο «ελεύθερο» τρόπο εργασίας. Τώρα, ταξιδεύουν full time και παράλληλα εργάζονται. Βγάζοντας πολλές χιλιάδες ευρώ. Δεν έχουν όμως μόνο τη συγκεκριμένη πλατφόρμα. Αφού την ίδια στιγμή, είναι ιδιοκτήτριες ενός boutique graphic design studio και μιας online virtual assistant company. Τρεις επιχειρήσεις συνολικά και πολλά ταξίδια. Καθόλου άσχημα.\n«Δεν είχαμε πάθος για τις δουλειές ωραρίου 9-5 που είχαμε. Ζούσαμε μόνο για τα Σαββατοκύριακα και με ανυπομονησία περιμέναμε την 1 εβδομάδα διακοπών που είχαμε το χρόνο», λένε οι ίδιες.\nΜιλώντας στο Forbes εξηγούν: «Όταν αρχίσαμε να σκεφτόμαστε ότι έτσι θα είναι η υπόλοιπη ζωή μας, αποφασίσαμε να κάνουμε μια αλλαγή. Δεν είχαμε ιδέα ότι υπάρχουν οι λεγόμενοι “digital νομάδες” όταν αποφασίσαμε να κλείσουμε εισιτήρια για το Μεξικό, χωρίς επιστροφή. Θέλαμε να φτιάξουμε επιχειρήσεις που να μας επιτρέπουν να ταξιδεύουμε, να είμαστε τα αφεντικά του εαυτού μας και να απολαύσουμε αυτή τη ζωή».\nΟι δυο τους, παρέχουν σε επιχειρήσεις όλη την digital υποστήριξη που χρειάζονται. Από τη δημιουργία του site, το branding, το μάρκετινγκ και τις πωλήσεις. Παράλληλα, έχουν δημιουργήσει την digital community που λέγαμε παραπάνω.\n«Το περασμένο έτος βγάζαμε περίπου 11.000 δολάρια το μήνα. Έτσι όλο το χρόνο κερδίσαμε 130.000 δολάρια», λένε οι νεαρές επιχειρηματίες.\nΌσο για το τι θα συμβούλευαν του Millennials που θέλουν να εργαστούν ως digital freelancers; Καταρχήν δεν συμφωνούν με την άποψη που λέει ότι για να κάνει κάποιος μια τέτοια επαγγελματική επιλογή, πρέπει να ξέρει να γράφει κώδικα ή να είναι travel blogger. Υπάρχουν πολλά πράγματα που μπορείς να κάνεις online. Βρες τις δεξιότητες τις οποίες έχεις αποκτήσει από προηγούμενες δουλειές και δες το πως μπορείς να τις μεταφέρεις online, ενώ παράλληλα θα μαθαίνεις και νέα skills. Θα πρέπει επίσης να ξέρεις, ότι ένα τέτοιο μοντέλο εργασίας, μπορεί να σε κάνει να έχεις αρκετή δουλειά τον ένα μήνα και σχεδόν καθόλου τον επόμενο. Είναι καλό να πάρεις χαρτί και μολύβι και να κάνεις ένα πλάνο με σκέψεις και deals με πελάτες, από την αρχή.\nΤο σίγουρο είναι ότι μπορείς να αλλάξεις τον τρόπο ζωή σου με θεαματικά αποτελέσματα. «Τα ταξίδια μας έκαναν καλύτερες επιχειρηματίες. Να δούμε νέες προοπτικές στις δουλειές μας και να γίνουμε πιο προσαρμόσιμες» καταλήγουν οι Cassandra Torrecillas και Shayleen Brown.\nCassandra TorrecillasShayleen Brownεπιχειρηματικότηταταξίδια


Το μέλλον τους ανήκει! - BluearenaBluearena\nΕξαιρετικές εμφανίσεις από τους 22 κολυμβητές και κολυμβήτριες του Ηρακλή στο Πανελλήνιο που διεξήχθη στο ανοιχτό κολυμβητήριο του Βόλου…\n18/07/2016 15:01 Επιμέλεια: BlueArena Άλλα αθλήματα\nΕξαιρετική εμφάνιση πραγματοποίησαν οι 22 μικροί μας κολυμβητές και κολυμβήτριες στο Πανελλήνιο πρωτάθλημα Παμπαίδων και Παγκορασίδων ‘Α και Β’ που πραγματοποιήθηκε στο ανοιχτό κολυμβητήριο του Βόλου.\nΤα μικρά μας ”δελφίνια” αγωνίστηκαν με πολύ πάθος και μας προσέφεραν τεράστιες συγκινήσεις σε ένα Πανελλήνιο πρωτάθλημα που πολλά αγωνίσματα κρίθηκαν στο ”νήμα” κατακτώντας 13 μετάλλια συνολικά (3 χρυσά,1 ασημένιο,9 χάλκινα) σε αυτές τις δύο κατηγορίες και μας έδειξαν πως το μέλλον τους ανήκει.\nΑκόμα κατάφεραν να συγκεντρώσουν 174 βαθμούς (αριθμός ρεκόρ για τον σύλλογο μας σε μικρές κατηγορίες) και να ”χτίσουν” γερά θεμέλια για μία ενδεχόμενη κατάκτηση της Γενικής βαθμολογίας των Age Group καθώς ακολουθεί το Πανελλήνιο πρωτάθλημα Παίδων-Κορασίδων-Εφήβων-Νεανίδων.\nΣτο κλαμπ των πρωταθλητών Ελλάδος προστέθηκαν άλλοι δύο κολυμβητές μας.Η Πριμεράκη Ελένη που κατέκτησε 2 χρυσά μετάλλια στα 100 και 200 πρόσθιο Παγκορασίδων Ά δείχνοντας πρωταγωνίστρια στα πρόσθια ενώ έλαβε και μία 4η θέση στα 50 πρόσθιο και ο Κακαμούκας Αντώνης όπου βγήκε νικητής στα 50 πρόσθιο Παμπαίδων Β’ κερδίζοντας ακόμα δύο 7ες θέσεις στα 100 και 200 πρόσθιο στην πρώτη του συμμετοχή σε Πανελλήνιους.\nΗ Δερμεντζόγλου Γεωργία κολυμπώντας και αυτή για πρώτη φορά σε Πανελλήνιο πρωτάθλημα κατέκτησε 1 ασημένιο και 1 χάλκινο μετάλλιο στα 50 και 100 πεταλούδα Παγκορασίδων Β’ και έλαβε και την 6η θέση στα 200 πεταλούδα.\nΣε δαιμονιώδη φόρμα βρέθηκε στους αγώνες ο Πίτσος Θανάσης κάνοντας τρία μεγάλα ατομικά ρεκόρ. Αποτέλεσμα αυτού το χάλκινο στα 400 μικτή και 4η και 5η θέση στα 100 πεταλούδα και 400 ελεύθερο Παμπαίδων Β’.\nΤην είσοδο του σε δύο τελικούς στις μικτές των Παμπαίδων Α’ κατάφερε και ο Παπαγεωργίου Γιώργος κερδίζοντας την 4η και 7η θέση στα 200 και 400 με σπουδαία ατομικά ρεκόρ.\nΈκτος κατετάγη ο Συμεντεριάδης Σπύρος στα 100 πεταλούδα Παμπαίδων Β’ ενώ στάθηκε άτυχος στα 50 πεταλόυδα όπου έχασε σε μπαράζ την είσοδο του στον τελικό.\nΤελικό είχαμε και από την Πηλιανίδου Ξένια στα 100 ελεύθερο Παγκορασίδων Α’ όπου κατετάγη 8η.\nΟι Παγκορασίδες Α’ επιβεβαίωσαν πως αποτελούν μια υπολογίσιμη δύναμη στην Ελλάδα κατακτώντας 3 χάλκινα στα 4χ100 και 4χ200 ελεύθερο και 4χ100 μικτή.\nΟι Παμπαίδες Β’ δείχνοντας μεγάλη ψυχή και πάθος κατάφεραν να κερδίσουν και αυτοί 3 χάλκινα μετάλλια στις τρεις σκυταλοδρομίες που συμμετείχαν.\nΣυγχαρητήρια σε όλα τα παιδιά…Προπονητές,φυσιοθεραπευτής και διοίκηση σας ευχαριστούνε για τις στιγμές που μας χαρίσατε το τριήμερο αυτό.\nΤώρα την σκυτάλη παίρνουν οι μεγαλύτεροι με το Πανελλήνιο πρωτάθλημα της Θεσσαλονίκης όπου ελπίζουμε να ζήσουμε ανάλογες στιγμές με πέρυσι…\nΡαντεβού σε μια εβδομάδα…


Gotan Project @ Θέατρο Λυκαβηττού | Mixtape.gr\nΣυντάκτης Βίκυ Στρατάκη στις 21 Jun 2010 • 00:00 No Comments\nOι Gotan Project είναι ιδιαίτερα αγαπητοί στο ελληνικό κοινό και δεν είναι τυχαίο ότι μας επισκέπτονται σχετικά συχνά (την προηγούμενη φορά είχαν έρθει το Δεκέμβρη του 2008 στο Αθηνών Αρένα), ενώ βρήκαμε φίλους που πάνε και ξαναπάνε κάθε φορά. Η συναυλία της Δευτέρας όμως, στον ιδανικό για τέτοιου είδους live χώρο του Λυκαβηττού απέδειξε και σε μένα που πρώτη φορά τους είδα ζωντανά ότι πέρα για πέρα δίκαια συγκαταλέγονται στα αγαπημένα σχήματα του ελληνικού κοινού.\nΉταν ένα προσεγμένο τόσο τεχνικά όσο και στον τρόπο που είχε στηθεί και την αισθητική του live, το οποίο ικανοποίησε το πολυάριθμο κοινό όλων των ηλικιακών ομάδων και «φυλών» που γέμισε κατά τα δύο τρίτα περίπου τον χώρο. Σε αντίθεση με άλλες συναυλίες, βέβαια, οι κυρίες με τα ψηλοτάκουνα και οι συνοδοί τους προτίμησαν να καθίσουν στις κερκίδες τρώγοντας nachos και έτσι ο χώρος της αρένας μέχρι και ακριβώς μπροστά στη σκηνή δεν ήταν γεμάτος. Kαλύτερα για μας βέβαια που βρεθήκαμε ακριβώς μπροστά στη σκηνή χωρίς την παραμικρή προσπάθεια\nΓύρω στις δέκα και τέταρτο ανέβηκαν οι Gotan Project στη σκηνή, με τους άντρες ντυμένους ομοιόμορφα με ριγέ κουστούμια σε γκαγκστερικό 30s στυλ, μαζί με καπέλα που ξεχώριζαν τα τρία βασικά μέλη (Εduardo Makaroff στην κιθάρα, Phillip Cohen Solal σε πλήκτρα και δεύτερη κιθάρα και Christoph H. Müller στην κονσόλα και στην τάμπλα). που συνοδεύονταν από την αισθαντική Claudia Pannone στα φωνητικά, την Ananta Roosens στο βιολί και την τρομπέτα, τον Lalo Zanelli στο πιάνο και τον πολύ καλό μπαντονεονίστα Facundo Torres. Το σκηνικό συμπληρωνόταν με μία «κουρτίνα» με ασημί λωρίδες πάνω στην οποία προβάλλονταν τα βίντεο που συνόδευσαν όμορφα τα κομμάτια, ενώ και το φωτιστικό μέρος του show ήταν επαρκώς προσεγμένο. Για κάτι παραπάνω από μιάμισι ώρα μας φιλοδώρησαν με το υβριδικό electro-tango τους και η setlist μοιράστηκε μεταξύ του τελευταίου δίσκου τους Tango 3.0 αλλά και φυσικά των δύο παλαιότερων και πολύ αγαπητών La Revancha Del Tango και Lunatico.\nΈτσι απολαύσαμε μεταξύ άλλων τα "Ipoca", το κλασικό "Queremos Paz" (που μέχρι και στο Sex and The City έχει ακουστεί), το "Μi Confession", με τον MC βέβαια να ραπάρει «εικονικά» από το βίντεο, το πανέμορφο "Differente", ένα "medley" του καινούργιου "Panamericana" με το "Τriptico", ενώ από τα καινούργια κομμάτια ξεχώρισε το ντουέτο της Pannone με τον Facundo Torres "Tu Misterio", τα "Peligro" και "Εl Mensajero" με περισσότερη έμφαση στο φωνητικό μέρος, σε αντίθεση με τα πιο instrumental/ ηλεκτρονικά σε χαρακτήρα "La Gloria" , "De Hombre A Hombre" και "Tango Square".\nKoρυφαία στιγμή της συναυλίας κατά την προσωπική μου άποψη αποτέλεσε το "La Rayuela", στο οποίο ο Αργεντίνος συγγραφέας Julio Cortázar διαβάζει αποσπασματα από την ομότιτλη νουβέλα του, ενώ τραγουδά μια παιδική χορωδία (rayuela είναι και το παιχνίδι «κουτσό» στα ισπανικά- κατ’ αναλογία και ο αναγνώστης μπορεί να χοροπηδήσει/ περιηγηθεί στο βιβλίο του Cortázar). Κάπου λίγο πριν το τέλος του κομματιoύ ο Müller έκανε την έκπληξη και έβαλε το «Τα παιδιά κάτω στον κάμπο» του Μάνου Χατζηδάκι (ένα τραγούδι που έγινε πιο γνωστό μέσα από το Sweet Movie του Dusan Makajev) για τελείωμα.\nΤο κοινό φυσικά δεν θα έφευγε χωρίς να ακουστεί το "Santa Maria (del Buen Ayre)" στο encore πριν μας αποχαιρετήσουν με το "Immigrante" και κατηφορίσουμε με μια ανάλαφρη διάθεση από το Λυκαβηττό μετά την όμορφη βραδιά που μας χάρισαν.\nΑκολουθήστε το mixtape.gr στο facebook και δείτε περισσότερες φωτογραφίες από τη συναυλία των Gotan Project.


Στην τελική ευθεία οι δικαστικές έρευνες για Παπαγγελόπουλο και Παππά - ΤΑ ΝΕΑ\ntanea.gr > Ελλάδα > Στην τελική ευθεία οι δικαστικές έρευνες για Παπαγγελόπουλο και Παππά\nTANEA Team 17 Ιανουαρίου 2022 | 18:20\nΣτο πλαίσιο της πρώτης υπόθεσης η ανακρίτρια του Ειδικού Δικαστηρίου έχει ήδη καλέσει σε απολογία τα πρώτα μη πολιτικά πρόσωπα και σε αυτό το πλαίσιο την Τετάρτη έχουν κληθεί να απολογηθούν ο εκδότης της εφημερίδας Δημοκρατία Γιάννης Φιλιππάκης και ο εκδότης της εφημερίδας Documento Κώστας Βαξεβάνης.\nΚαι οι δύο αναμένεται, όπως έχουν δικαίωμα, να ζητήσουν προθεσμία προκειμένου να λάβουν γνώση των στοιχείων της δικογραφίας, που αριθμεί χιλιάδες σελίδες και να προετοιμάσουν την απολογία τους προκειμένου να αντικρούσουν τις αξιόποινες πράξεις που τους αποδίδονται . Τελευταίος στην υπόθεση αυτή αναμένεται να κληθεί ο κ. Παπαγγελόπουλος.\nΣε ό,τι αφορά την υπόθεση για το διαγωνισμό των τηλεοπτικών αδειών η αρμόδια αρεοπαγίτης έχει καλέσει σε απολογία τόσο τον πρώην υπουργό Νίκο Παππά για τον οποίο η Βουλή είχε ασκήσει ποινική δίωξη για παράβαση καθήκοντος σε βαθμό πλημμελήματος, όσο και τον επιχειρηματία Χρήστο Καλογρίτσα για το αδίκημα της συνέργειας σε παράβαση καθήκοντός.\nΝέο περιστατικό Θεσσαλονίκη: Προκαταρκτική εξέταση για τον εκφοβισμό και τον ξυλοδαρμό του 11χρονου μαθητή στον Εύοσμο\nΤι ανέφερε ο δικηγόρος της Επανεξέταση της εισαγγελικής πρότασης ζητά η Γεωργία Μπίκα\n«Εγκλημα, όχι αυτοκτονία» Χανιά: Καταπέλτης η εισαγγελέας για τον θάνατο της Εφης Τσιχλάκη\nΣημαντική εξέλιξη Ναυπηγεία Σκαραμαγκά: Απόφαση του ΣτΕ «ξεμπλοκάρει» τη μεταβίβαση


Κορονοϊός: 97 νεκροί, 6.201 νέα κρούσματα και 694 διασωληνωμένοι | Κοσμοδρόμιο Κορονοϊός: 97 νεκροί, 6.201 νέα κρούσματα και 694 διασωληνωμένοι – Κοσμοδρόμιο\nΔεν έχει τέλος ο τραγικός απολογισμός της πανδημίας στη χώρα μας καθώς το τελευταίο 24ωρο έχασαν τη ζωή τους 97 άνθρωποι.\nΣύμφωνα με τον ΕΟΔΥ, σημειώθηκαν 6.201 νέα κρούσματα κορονοϊού, ενώ ο αριθμός των διασωληνωμένων σημείωσε μικρή μείωση και ανέρχεται σε 694.\nΤο τελευταίο 24ωρο καταγράφηκαν 2.731 κρούσματα στην Αττική και στη Θεσσαλονίκη. Συγκεκριμένα, το Λεκανοπέδιο «δίνει» 1.699 κρούσματα κορονοϊού και στη Θεσσαλονίκη 1.032 κρούσματα.\nΥψηλό παραμένει το ιικό φορτίο σε Σέρρες, Κέρκυρα, Κοζάνη, Λάρισα και Μαγνησία.\nΥπό διερεύνηση βρίσκονται 117 περιπτώσεις.


Δεκάδες δενδρύλλια κάνναβης σε υπόγειο (εικόνες) | Κοινωνία | ANT1 News\n21:49 | Τρίτη 11 Αυγούστου 2020\n01 Ιουλίου 2020 16:50\nΔεκάδες δενδρύλλια κάνναβης σε υπόγειο (εικόνες)\nΕντοπίστηκε πλήρως εξοπλισμένο εργαστήριο υδροπονικής. Βίντεο από την έφοδο των αστυνομικών.\nδενδρύλλια κάνναβηςυδροπονική καλλιέργεια κάνναβηςυπόγειοΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑ


3 σκέψεις σχετικά με το “Συγχαρητήρια από Τουσκ σε Τσίπρα και Ζάεφ”\nΟ/Η Νενικήκαμεν Μακεδόνες ! λέει:\n12 Ιουνίου, 2018 στο 8:42 μμ\nΠανηγυρίζουν στα σκόπια , διεθνής επικύρωση της μακεδονικής τους ταυτότητας και γλώσσας , είπε σε διάγγελμα ο ζάεφ .\nΟ/Η Σημερα ειναι ολοι ...παρουσες! Χαρουμενες! ε ΠανωΚατω; λέει:\n12 Ιουνίου, 2018 στο 8:44 μμ\nΕ αμα εχωσαν συγχαρητηρια ο Τουσκ, η Μεσκελ ο Σορρις Ο Ερντογαν, Τι αλκο να πουμε εμεις;;;;\nΠου πιστεψαμε ΕΣΑΣ!!\n12 Ιουνίου, 2018 στο 8:47 μμ\nΜπράβο Αλέξη έσωσες ότι γινόταν να σωθεί.Καταστροφικά τα λάθη των κυβερνήσεων ΠΑΣΟΚ και ΝΔ από το 1991 δεν μπορείς να περιμένεις να λυθούν στο άψε σβήσε, δεν είμαστε στο 1992 που μπορούσε κάτι να γίνει με την ονομασία..


ΔΕΛΤΙΟ ΤΥΠΟΥ - Το ΚΡΟΝΙΟΝ ΠΕΡΑΣΜΑ και ο ΑΓΙΟΣ ΠΕΤΡΟΣ σας περιμένουν!\n2 ημέρες απέμειναν μόνο για τον μεγάλο αγώνα υπεραπόστασης 70χλμ. στον Άγιο Πέτρο Κυνουρίας, και όλα και όλοι είναι έτοιμοι να σας υποδεχτούν!\nΗ γραμματεία του αγώνα θα ανοίξει την Παρασκευή 17/7 από τις 19.00 – 21.30 και θα δίνει τους αριθμούς συμμετοχών για όσους έχουν έρθει από τις παραμονές του αγώνα, ενώ το Σάββατο η γραμματεία θα ανοίξει στις 08.00 το πρωί.\nΤην παραμονή του αγώνα οι ταβέρνες του Άγιου Πέτρου, έχουν φροντίσει να έχουν μακαρόνια, προκειμένου την καλύτερη δυνατή υδατανθράκωσή σας!\nΤα 2 πούλμαν της διοργάνωσης θα αναχωρήσουν από την πλατεία Μεταξουργείου μπροστά από το Ξενοδοχείο STANLEY στις 05.00 το πρωί του Σαββάτου, ενώ η ώρα αναχώρησης από τον Άγιο Πέτρο, ορίζεται στις 23.30. Επικεφαλής της εκδρομής είναι ο κος Δημήτρης Ζωναράς(τηλ. 6970402917). Όσοι δεν έχετε δηλώσει να ρθειτε με τα πούλμαν της διοργάνωσης, παρακαλούμε να μην προσέλθετε στην πλατεία Μεταξουργείου, γιατί οι θέσεις είναι ήδη πλήρεις, και θα βρεθούμε στην δυσάρεστη θέση να μην σας συμπεριλάβουμε στην εκδρομή.Μέχρι στιγμής έχουν δηλώσει 252 αθλητές, ΕΝΩ ΔΕΝ ΘΑ ΓΙΝΟΥΝ ΝΕΕΣ ΕΓΓΡΑΦΕΣ ΠΡΙΝ ΤΟΝ ΑΓΩΝΑ.Ο προγραμματιζόμενος παιδικός αγώνας, θα ξεκινήσει στις 20.00, ενώ οι εγγραφές θα γίνουν λίγα λεπτά πριν, από τον χώρο εκκίνησης των αθλητών.Η τεχνική ενημέρωση του αγώνα θα γίνει, λίγο πριν την εκκίνηση, πάνω στην πλατεία του Άγιου Πέτρου, ενώ θα λάβει χώρα και ένα μικρό τελετουργικό.\nΤέλος θα θέλαμε να σας ενημερώσουμε ότι τόσο η Οργανωτική Επιτροπή, όσο και οι κάτοικοι και οι φορείς της Κοινότητας του Άγιου Πέτρου, έχουν κάνει τα καλύτερα δυνατά, προκειμένου και φέτος να σας δώσουν έναν αξέχαστο αγώνα, και να εντυπωσιαστείτε από την παραδοσιακή Αγιοπετρίτικη φιλοξενία. Όσοι δεν έχετε τι να κάνετε την ημέρα του Σαββάτου, θα χαρούμε να σας δούμε στον αγώνα μας, προκειμένου να εμψυχώσετε τους αθλητές.


Prince Oliver: «Ο Αλέξης είναι οδυνηρά ερωτεύσιμος» | Θεαμαπάτες & Δικτυώματα\nΑρχική > Ιστολογικά, Παρατηρητήριο ΣΥΝ, Πολιτική\t> Prince Oliver: «Ο Αλέξης είναι οδυνηρά ερωτεύσιμος»\nPrince Oliver: «Ο Αλέξης είναι οδυνηρά ερωτεύσιμος»\nΕπειδή η Αυτού Ελαφρά Παρανοϊκότης\n[Τυπάκι: «Δε σχολιάζω καν τον ελαφρώς παρανοϊκό Μόρφο…»]\nή η Αυτού Απόλυτος Παρανοϊκότης\n[Χ.Μ.: «Δεν είμαι ελαφρώς παρανοϊκός. Είμαι τελείως παρανοϊκός. Χρήστος Μόρφος, με ονοματεπώνυμο, ο παρανοϊκός. Εσύ ποιος είσαι. Το Τυπάκι, το τρολάκι, το ανώνυμο συνασπιστηράκι;«],\nδηλαδή η αφεντιά μου,\nδεν θα μπορούσε να απουσιάζει από το πρώτο κοσμοϊστορικό γεγονός της νέας χρονιάς, ήγουν την αποκλειστική, προς τους bloggers, συνέντευξη του Αλέξη Tsipras [Oil],\nείχα σκεφτεί να γράψω έναν διθύραμβο για τα λεγόμενα του χαρισματικού ανδρός [μείγμα Λένιν, Κύρκου, Κον Μπεντίτ και Κλαρκ Γκέιμπλ…]\nκαι να αναρτήσω το σχετικό ιστοσημείωμα σ’ αυτό το ιστολόγιο.\n[Πριν από τη συνέντευξη, για δύο λόγους:\n1. Μπορεί να είμαστε τεμπέληδες, αλλά δεν είμαστε και αργόσχολοι…\n2. Δεν ήθελα, έχοντας παρακολουθήσει τη συνέντευξη, να είμαι προκατειλημμένος στην κρίση μου 😉 .]\nΤελικά, αποφάσισα να αναδημοσιεύσω εκτεταμένα αποσπάσματα από το πόνημα του Prince Oliver «Η Life Style Αριστερά έκανε τα αδύνατα δυνατά» [που είχε δημοσιευθεί στο Ιστολόγιο του Εξαποδώ την 1-10-2007 και είχα αναδημοσιεύσει εδώ την επόμενη ημέρα]. Εκτεταμένα αποσπάσματα, δηλαδή, όσα αφορούν στον Αλέξη. Κάποιες διορθώσεις και οι υπογραμμίσεις δικές μου.\nΟ Αλέξης είναι οδυνηρά ερωτεύσιμος\nΜια σκόπιμη λαθροχειρία του ΚΚΕ είναι κυρίως ότι αναφέρεται υποτιμητικά στον ΣΥΡΙΖΑ ως «συνασπισμό» ταυτίζοντας τον με τον ΣΥΝ. Δεν τα μάθατε σύντροφοι; Πάει ο ΣΥΝ άλλαξε, έγινε ριζοσπαστικός, κινηματικός, ενωτικός ΚΑΙ πατριωτικός (να ‘ναι καλά το ΔΗΚΚΙ και ο Γλέζος). Και το σημαντικότερο, ανανεώθηκε και ηλικιακά: Τσίπρας vs Μαΐλης 1-0.\nΤώρα επιτρέψτε μου να εκμυστηρευτώ κάτι πολύ προσωπικό. Είμαι ερωτευμένος. Τι σου είναι η ζωή… Εκεί που νόμιζα ότι είμαι hardcore στρέιτ, να σου ο Αλέξης! Ήταν, θυμάμαι, άνοιξη του 2006 και δίπλα στις αφίσες του Ρουβά τον είδα… Αυτό ήταν.\nΕδώ μια υποσημείωση. Η αισθητική συγκίνηση για τον άνδρα δεν είναι κάτι επιφανειακό, αντιθέτως, είναι μια πολύ βαθιά και μεταφυσική εμπειρία. Η φυσιογνωμία, βλέπετε, μαρτυρά τα πάντα. Η προσωπικότητα, ο χαρακτήρας, τα βιώματα, ολόκληρη η προσωπική μας ιστορία είναι χαραγμένα στο πρόσωπο και το βλέμμα μας. Ο Αλέξης είναι οδυνηρά ερωτεύσιμος. Έχει χαραγμένη μια σκληράδα που θυμίζει εκείνη των μαχητών της Χεσμπολά, που μόνο όποιος έχει πολεμήσει και έχει παίξει τη ζωή του κορώνα γράμματα αποκτά (αντίστοιχη εμπειρία είναι και ο πόλεμος στους διαδρόμους της Κουμουνδούρου).\nΤο βλέμμα του από την άλλη έχει εκείνη την μοναδική ηρεμία αυτού που τα ‘χει δώσει όλα στον αγώνα και είναι ξάπλα νικητής στο πεδίο της μάχης (πολλοί μπερδεύονται και διακρίνουν το σύνηθες κοιμισμένο βαριεστημένο ύφος των κομματόσκυλων του ΣΥΝ).\nΊσα που αχνοφαίνεται μια σχεδόν ντεμπορική, παιχνιδιάρικη αντίληψη για τη ζωή μαζί με την αποφασιστικότητα και τη σιγουριά ενός άνδρα που έχει πίστη στο πεπρωμένο του και αγωνίζεται για έναν σκοπό μεγαλύτερο από τον εαυτό του. Εν ολίγοις, είναι larger than life.\n«Ένας τέτοιος άνθρωπος, [που] διαθέτει την ηρωική επική αύρα ενός Τσε, δεν θα νιώσει ποτέ ολοκληρωμένος με την καριέρα μάρκετινγκ του brand aristera που του προσφέρει ο ΣΥΝ…»\nΈχοντας πει αυτά, θα επιχειρήσω μία πρόβλεψη. Ένας τέτοιος άνθρωπος, λοιπόν, που, από τη μια δεν έχει δουλέψει ποτέ και έχει περάσει μια ολόκληρη ζωή στα γραφεία της Κουμουνδούρου, αλλά από την άλλη, διαθέτει την ηρωική επική αύρα ενός Τσε, δεν θα νιώσει ποτέ ολοκληρωμένος με την καριέρα μάρκετινγκ του brand aristera που του προσφέρει ο ΣΥΝ. Κάποια στιγμή θα τα φτύσει όλα και θα πάει να πολεμήσει στα δάση της Τσιάπας για να νιώσει ζωντανός.Τόσο περιπετειώδης και παρορμητικός που με έπεισε ότι είναι η αδελφή ψυχή του Κάρολου Μαυρολέοντα, που παράτησε τη Wall Street και τις σταρ του Χόλυγουντ το 80 για να πολεμήσει δέκα ολόκληρα χρόνια στα βουνά του Αφγανιστάν (τώρα μερικοί θα μου πείτε, “Καλά ρε μεγάλε εσύ ποιος είσαι, πώς την έχεις δει; Κανένας μπροστάρης του αγώνα και ειρωνεύεσαι;”. Απαντώ, όχι ένα τίποτα είμαι, φλώρος που ενίοτε φοράει Gant, αλλά δεν ισχυρίστηκα ότι θα κάνω τα αδύνατα δυνατά, ούτε πολύ περισσότερο ότι εκπροσωπώ τους νέους των 400 ευρώ και τη ριζοσπαστική αριστερά).\nΜερικές μέρες πριν τις εκλογές, συναντήθηκαν η Ντόρα, ο Χρυσοχοΐδης και ο Αλέξης σε προεκλογική εκπομπή για να “αντιπαρατεθούν”. Δεν πρόλαβε η καημένη η Ντόρα να δηλώσει την ικανοποίηση της για το consensus των τριών κομμάτων στην εξωτερική πολιτική, πετάγεται νυσταλέα ο Αλέξης να τη διορθώσει λέγοντας ότι ο ΣΥΝ είναι κατά των Αμερικάνων άρα ο ισχυρισμός της πιάνει μόνο το ΠΑΣΟΚ το οποίο καταδίκασε για τον φιλοαμερικανισμό του. Παίρνει εν συνεχεία το λόγο το τσιράκι των Αμερικάνων να απαντήσει στον Τσίπρα και ξεκινά ως εξής: “Είναι απαράδεκτος ο ισχυρισμός του κυρίου Τσίπρα ότι το ΠΑΣΟΚ είναι στο άρμα των Αμερικάνων…” Τον διακόπτει με έντονο ύφος ο Αλεξ: “Σας παρακαλώ, κύριε Χρυσοχοΐδη, δεν το είπα ποτέ αυτό, εγώ μίλησα μόνο για την παραχώρηση της βάσης της Σούδας”. Ασυγκράτητος είσαι μωρό μου, καλά τους τα είπες, αλλά, να με συγχωρέσεις, στις επόμενες εκλογές θα ψηφίσω Τζουμάκα. Μπορεί να είναι πιο άσχημος, αλλά, ακόμα κι αυτός, είναι περισσότερο αντιιμπεριαλιστής από σένα.\nΜαζί με τον Αλέξη ανέλαβε να εκπροσωπήσει το βαθύ κράτος της Κουμουνδούρου, σόρρυ διόρθωση την ριζοσπαστική αριστερά προεκλογικά στα κανάλια και ένα άλλο παιδί θαύμα, η συντρόφισσα η Ειρήνη η Δούρου. […]\n(αριστερός) πατριώτης βορείων προαστίων.\nΥΓ 1. Πού ‘σαι Αλέξη, λύσε μου μια απορία. Ξεφύλλιζα τις προάλλες τον καινούργιο κατάλογο του ΙΚΕΑ και αναρωτιόμουνα ποιο coffee table ταιριάζει στην προσωπικότητα ενός ριζοσπάστη αριστερού. Πρέπει να δώσεις γραμμή γιατί όπως είπε κι ένας σοφός “η αισθητική είναι το μέλλον της πολιτικής”.\nΥΓ 2. Δε σου είπα, στις εκλογές το κάψαμε. Μαζευτήκαμε στο σπίτι ενός συντρόφου στην Εκάλη και μετά από ποτάμια Corona και Bud, κατά τις δέκα, είπαμε να συναντήσουμε τους συντρόφους της Κηφισιάς να πάμε όλοι μαζί για σούσι στο Far East να το γιορτάσουμε. Βγήκαμε κονβόι 15 τζίπ με σημαιάκια του ΣΥΡΙΖΑ και μπλούζες σαν εκείνες του Θέμου με τη φάτσα σου μπροστά και από πίσω τον Justin Timberlake. Είναι αριστερός κι αυτός, ξέρεις, έχει κάνει δήλωση κατά του Μπους στο MTV. Περάσαμε κι από τη βίλα του Ανδριανόπουλου, κορνάραμε όλοι για σπάσιμο και φωνάζαμε: “Τα πλούτη σας το αίμα μας”.\nΚατηγορίες:Ιστολογικά, Παρατηρητήριο ΣΥΝ, Πολιτική\n07/01/2008 στο 11:35\nΆπαιχτος ο Πρίγκηπας…\nΥΓ. Για να πω την πάσα αλήθεια, το κείμενο του Oliver το θυμήθηκα επειδή «ξαφνικά» σήμερα οι μηχανές αναζήτησης… έστειλαν στο μπλογκ κάποιους που έψαχναν ένα από τα ονόματα που αναφέρονται στο αρχικό κείμενο του Oliver… Έτσι είναι… Αν ψάχνεις το ονοματεπώνυμό σου στο διαδίκτυο να δεις «αν παίζει», δίνεις και καλές ιδέες στους άλλους. Μερσίιιι!!!!\nΟ ελαφρώς παρανοϊκός Μόρφος.\nΑυτό που σιχαινόμουνα εκείνα τα χρόνια στις γενικές συνελεύσεις της σχολής μου ήταν οι γραπτές ερωτήσεις [συνήθως πρόταση της ΚΝΕ] προς τον εκάστοτε εισηγητή. Κάτι που απορριπτόταν ευθύς αμέσως με ψηφοφορία, αλλά που ποτέ δεν αποθάρρυνε την ΚΝΕ να επανέρχεται ξανά και ξανά.\n«Συνέντευξη», με γνωστές εκ των προτέρων ερωτήσεις δεν είναι συνέντευξη. Ο Αλέξης Tsipras [Oil] έχει μερικές ώρες στη διάθεσή του για να προετοιμαστεί: 15 ερωτήσεις για τον Αλέξη Τσίπρα.\nΔεν ξέρω πώς θα μπορούσε να γίνει, ούτε και να μιλήσω για «σικέ» ή «στημένο» ματς, αλλά η συνέντευξη μόνον συνέντευξη δεν είναι…\n07/01/2008 στο 17:05\nΔιαφωνώ! Είσαι θεόμουρλος…\n07/01/2008 στο 17:10\nΤο μείγμα μου άρεσε, τωρα ρε Χρήστο μου, γιατι καλέ μου με βάζεις να διαβάσω Τσίπρα, που με τέτοιο όνομα, κι εγώ πολιτικός θα γινόμουνα, γιατί θα με λέγανε τσούπρα μου και τσούπρα μου!\nΕνω τώρα, άντε να με πουν Ange-ta μου, δε λέει τίποτε. Λέει; Ασε, που όλοι με λένε Ρε Ange-ta!\n07/01/2008 στο 17:24\nΑμάν τι ειστε σεις βρε παληκαρια.\nΚοσμοπολιτισμός βρε ειναι η νεα εποχη της εναλλακτικής παγκαοσμιοποίσης. Οχι διεθνισμός και άλλες παλιομοδίτικες εννοιες…\nΑφσητε το παληκαρι να στεριώσει. Μάλλλον ζηλεύετε…\n07/01/2008 στο 19:55\nΘεάμουρλος, κατά καιρούς, αλλά πάντα καλό παιδί 🙂\nΑχ, βρε τσούπρα μου! Μην το σκέφτεσαι ότι θα μπορούσες να είχες γίνει πολιτικός. Το φαντάζεσαι να είχες καταλήξει στον ΣΥΝ;\nΚαι να ‘ταν η invidia το μόνο από τα επτά θανάσιμα αμαρτήματα στα οποία έχουμε υποπέσει… Τι να πούμε για τη luxuria, την gula, την avaritia την acedia, την ira, τη superbia…\nΠάντως, περιέργως [;], και τα επτά είναι… θηλυκά…\nΘεάμουρλος, που λέει κι ο Γκρεγκ… 🙂\n07/01/2008 στο 21:55\nδεν είσαι tredy,emo,keemo και όλα αυτά τα περίεργα παλιομοδίκα κατασκευάσματα των ΜΜΕ.\nΕίσαι απλά mourlo.\n08/01/2008 στο 09:36\n«vourlo» ? Μισό… να βάλω τα γυαλιά μου… Ααα! «mourlo»! «atheomourlo»!\nΥΓ. «keemo» ???\n08/01/2008 στο 09:56\nΚαι τί ήθελες μωρε; Να βγει αρχηγος του ΣΥΝ ο Φώτιος-Φανούριος Κλουβιέλης, ο μασώνος;\nΥγ: Καλη χρονια!\nΥγ 2: Ναι, έχει 2 ονόματα. Καρατσεκαρισμένο εξ εγκύρων πηγων. Άσε που είναι και κοντοχωριανος σου (εκ Τρικάλων)!\n08/01/2008 στο 10:03\nΔεν νομίζω ότι ο Φώτιος-Φανούριος είναι τέκτων. Αυτοί έχουν παίξει και κάποιον προοδευτικό ρόλο στην ιστορική τους πορεία… 😉\nΥΓ 1. Καλή χρονιά!\nΥΓ 2. Στο Βόλο γεννήθηκε ο άνθρωπος, αν θυμάμαι καλά από το επίσημο βιογραφικό του… Αν και δεν έχει σημασία όπου κι αν γεννήθηκε, απ’ όπου κι αν είναι… Εγώ «απέχω». Τρία χρόνια έχω να πατήσω στα πάτρια εδάφη…\n10/01/2008 στο 08:46\nΘα σε επιπλήξω, διότι δεν ενημερώνεσαι σωστα! Δεν διαβάζεις τη «Δημοθοινία» του Διδαcκάλου του Γένουc! (Εδω: http://www.ellhnismos.org/cgi-bin/kea/ikonboard.cgi)\nΚάπου στα …»Τεκταινόμενα», νομίζω (δεν είχα πρόθεση λογοπαιγνίου, αλλα μου βγήκε!), λέει πως ο Φώτιος-Φανούριος είναι όντως απ’ τους ακατονόμαστους, και ότι ο Σόρος βιάζεται πολυ εν όψει της όποιας επίλυσης του «μακεδονικου», και γι’ αυτο πάει να βάλει το σωστο μπροσταρόκριο στον ΣΥΝ (που τον ελέγχει και τον χρηματοδοτει – ο Σόρος τον ΣΥΝ, ουχι αντιστρόφως!), για να ελέγχει πέρα ως πέρα αυτο το ταραχοποιο και αντεθνικως δρων κομματίδιο.\nΑπο σήμερα, καθημερινως τη «Δημοθοινία» και με τον κηδεμόνα σου! Θα σε περάσω τεστ, να δω τί έμαθες! 🙂\nΥγ: Επίσης καλη χρονια!\n10/01/2008 στο 13:58\nΚόψε με από τώρα στο τεστ! Μην κουράζεσαι! Δεν είμαι σε τόσο απελπιστική κατάσταση για να παίρνω ληγμένα placebo! 😀\n10/01/2008 στο 13:59\n14/01/2008 στο 10:16\nδεν παίζεσαι σύντροφε, θα κάτσω να γράψω κάτι καλό για πάρτη σου να γουστάρεις.\n14/01/2008 στο 11:06\nΈτσι μπράβο σύντροφε! Γιατί σε βλέπω χαλαρό τελευταία… 😀 Και μ’ αυτά που διαβάζουμε [και γράφουμε, δυστυχώς!] κοντεύει να μας πάρει ο ύπνος… Βάλε ένα χεράκι να… ξεσκονίσουμε κανέναν κουραμπιέ… 😀\nΗ εφημερίδα «avGi» έχασε το [σημείο] G της Προκριματικές εκλογές στις ΗΠΑ – [Επιστημονικός οδηγός για επαγγελματίες «παίκτες»]


Με Μάτος στο 94' ο ΠΑΟΚ, 1-0 την ΑΕΚ '); });\nΒΑΣΙΛΗΣ ΤΕΜΠΕΛΗΣ 30.10.2016 | 20:33\nΜε γκολ του Λέο Μάτος στο τέταρτο λεπτό των καθυστερήσεων, ο ΠΑΟΚ επικράτησε με 1-0 της ΑΕΚ, στην Τούμπα για την 9η αγωνιστική της Super League.\nΟ ΠΑΟΚ είχε τις περισσότερες ευκαιρίες στο ματς με τις προωθήσεις του Τζάλμα Κάμπος, την κεφαλιά του Τσίμιροτ, την εκτέλεση φάουλ του Λέοβατς, και τα σουτ του Γκάρι Ροντρίγκες, αλλά ο Γιάννης Ανέστης με εξαιρετικές επεμβάσεις στις τρεις τελευταίες περιπτώσεις αρνήθηκε την παραβίαση της εστίας του.\nΟ Μάτος "μίλησε" στο τέλος\nΕπτά λεπτά αργότερα (12'), ο Τζάλμα Κάμπος έκανε πάλι κάθετη κίνηση, αυτή τη φορά ήταν ο Τσίμιροτ κάτοχος της μπάλας κι αυτός ο οποίος τροφοδότησε τον Αφρικανό, αλλά ο Ανέστης βγήκε γρήγορα και μπλόκαρε την μπάλα.\nΑΕΚ (Ζοζέ Μοράις): Ανέστης, Γκάλο, Κολοβέτσιος, Λαμπρόπουλος, Ντίντακ, Σιμόες (84' Γαλανόπουλος), Γιόχανσον, Μάνταλος, Μπακασέτας, Πατίτο Ροντρίγκες (69' Χριστοδουλόπουλος), Αλμέιδα (90' Αραβίδης)\nΓκολ: 90'+4' Μάτος\nΚάρτες: 17' Τζάλμα Κάμπος / 28' Κολοβέτσιος\nΗ μεγαλύτερη φάση μέχρι τότε στο ματς, ήρθε δύο λεπτά αργότερα (73'), όταν ο νεοεισελθών, Λάζαρος Χριστοδουλόπουλος, υποδέχθηκε την μπάλα στα αριστερά, γύρισε προς το κέντρο, έκανε και το σουτ με αποτέλεσμα η μπάλα να σταματήσει στο οριζόντιο δοκάρι της εστίας του Γλύκου και να περάσει άουτ.\nΤρία λεπτά αργότερα (77'), η μπάλα μετά από κόντρες έφτασε στον Αφρικανό εξτρέμ του ΠΑΟΚ, ο οποίος μπήκε στην περιοχή και σούταρε, σε τετ-α-τετ με τον Ανέστη, αλλά ο δεύτερος έδιωξε.\nΑυτή που έκρινε το ματς, το γκολ του ΠΑΟΚ. Ο Λέο Μάτος βρέθηκε στη σωστή στιγμή, στο σωστό μέρος κι έδωσε τη νίκη στον ΠΑΟΚ. Ο Βραζιλιάνος εκμεταλλεύτηκε μια κακή αμυντική αντίδραση της ΑΕΚ κι ευστόχησε με πλασέ από την περιοχή. Βέβαια, η φάση ξεκίνησε από κόρνερ που λανθασμένα υπεδείχθη, καθώς η μπάλα είχε περάσει τη γραμμή του άουτ.\nΣωστές οι κίτρινες κάρτες που βγήκαν από την τσέπη του, λανθασμένα δε βγήκε μία στον Σάχοφ για φάουλ στον Σιμόες. Κοντά στις φάσεις ο ρέφερι. Βέβαια δεν υπάρχει κόρνερ, καθώς η μπάλα είχε περάσει τη γραμμή (είχε βγει έξω), στη φάση από την οποία προήλθε το γκολ του ΠΑΟΚ. Σωστά ο Τάσος Σιδηρόπουλος δεν διέκοψε το ντέρμπι του ΠΑΟΚ με την ΑΕΚ στην Τούμπα μετά τη ρίψη φωτοβολίδας. Για το τι προβλέπει ο κανονισμός έπειτα από την αλλαγή που έγινε το προηγούμενο καλοκαίρι, διαβάστε περισσότερα ΕΔΩ.\nΟ Βραζιλιάνος μπακ του ΠΑΟΚ. Ο Λέο Μάτος είναι από τους πιο σταθερούς παίκτες της σεζόν. Της ομάδας του, αλλά και γενικά. Συγκεκριμένα, στο ματς περιόρισε τους αντιπάλους του - αυτούς που κινήθηκαν στην πλευρά του - αλλά έμελλε να είναι και ο "χρυσός" σκόρερ της ομάδας του. Έκρινε τη νίκη στο ντέρμπι, αυτός που εντελώς κυνικά έκανε τη διαφορά στο ματς.\nΟ Γιάννης Ανέστης ήταν αυτός που κρατούσε το βαθμό της ισοπαλίας για την ΑΕΚ μέχρι το τέταρτο λεπτό των καθυστερήσεων. Καίριες, καθοριστικές επεμβάσεις στην εκτέλεση φάουλ του Λέοβατς, και στις δύο ευκαιρίες του Γκάρι Ροντρίγκες. Εξαιρετική εμφάνιση - παρά το γκολ που δέχθηκε - από τον Έλληνα γκολκίπερ, ο οποίος έσπευσε να διορθώσει τα κακώς κείμενα της άμυνάς του.\nΔημήτρης Κολοβέτσιος και Βασίλης Λαμπρόπουλος έχουν παίξει μαζί ως βασικό κεντρικό δίδυμο, αλλά όχι τελευταία. Κι αυτό γιατί στην αρχή της σεζόν ξεκίνησαν βασικοί οι Λέσκοτ και Τσιγκρίνσκι. Ο πρώτος είναι εδώ και ένα μήνα τραυματίας, ο δεύτερος έμεινε εκτός αποστολής τελευταία στιγμή λόγω γαστρεντερίτιδας. Είναι αλήθεια ότι η συνεργασία τους χαρακτηρίστηκε από μερική αρρυθμία ανά στιγμές. Οι κάθετες κινήσεις στα πρώτα λεπτά του πρώτου ημιχρόνου, αλλά και η είσοδος των Τσίμιροτ και Γκάρι Ροντρίγκες στην "καρδιά" της άμυνας είναι χαρακτηριστικές στιγμές. Στο όχι αμιγώς αγωνιστικό κομμάτι, προφανώς και καταγράφεται στα πολύ αρνητικά του ματς η ρίψη φωτοβολίδας στον αγωνιστικό χώρο. Ανεξαρτήτως του τι υποδεικνύει ο κανονισμός για τη συγκεκριμένη περίπτωση.


Κλιμακώνονται οι κινητοποιήσεις στα νοσοκομεία – medinova.gr\nΚλιμακώνονται οι κινητοποιήσεις στα νοσοκομεία\nΜε φόντο την γενική απεργία της προσεχούς Τετάρτης (9/4) και αντιδρώντας στο κύμα της διαθεσιμότητας στο ΕΣΥ, οι νοσοκομειακοί γιατροί, αλλά και γενικότερα οι εργαζόμενοι στα δημόσια νοσοκομεία κλιμακώνουν τον αγώνα τους.\nΚαθώς από την προσεχή Τρίτη (8/4) τίθενται σε ενός μηνός διαθεσιμότητα τόσο οι γιατροί των πρώην θεραπευτηρίων του ΙΚΑ, όσο και οι οδηγοί μονάδων Υγείας του ΕΣΥ και οι φύλακες των νοσοκομείων, έχουν ήδη ξεκινήσει στάσεις εργασίας και συνελεύσεις σε πολλά νοσοκομεία της χώρας.\nΤο υπουργείο Υγείας διατείνεται πως θα επανατοποθετηθούν σε θέσεις πλήρους απασχόλησης, οι ίδιοι όμως υποστηρίζουν πως με τον τρόπο αυτό θα υπολειτουργήσουν τα τμήματα του ΕΣΥ.\n* Δράσεις στα Νοσοκομεία: Περιοδείες, συγκεντρώσεις, γενικές συνελεύσεις.\n* Tην Δευτέρα 7/4 και την Τρίτη 8/4 Γενικές Συνελεύσεις και περιοδείες των Δ.Σ. των Σωματείων στα Νοσοκομεία για την προετοιμασία της Πανεργατικής Απεργίας.\n* Την Τετάρτη 9/4 συμμετοχή στην 24ωρη Πανεργατική Πανελλαδική Απεργία της ΑΔΕΔΥ-ΓΣΕΕ με προσυγκέντρωση 10.00 π.μ. έξω από το υπουργείο Υγείας.\n* Την Πέμπτη 10/4 Συγκέντρωση των Οδηγών 10.00 π.μ. στα Γραφεία της ΠΟΕΔΗΝ για συντονισμό της Δράσης. Για την περιφέρεια θα γίνουν αντίστοιχες συγκεντρώσεις με πρωτοβουλία των Περιφερειακών Γενικών Συμβούλων και των Πρωτοβάθμιων Σωματείων.\n* Την Παρασκευή 11/4 5ωρη Στάση Εργασίας των Νοσοκομείων όλης της χώρας. Για το λεκανοπέδιο συγκέντρωση έξω από το υπουργείο Υγείας 12 το μεσημέρι και για την περιφέρεια έξω από τις Υγειονομικές Περιφέρειες επίσης στις 12 το μεσημέρι.\n* Από 28 Απρίλη 15νθήμερο Δράσεων για την Υγεία που θα κορυφωθεί με νέα 24ωρη Πανυγειονομική Απεργία σε συνδιοργάνωση με τις άλλες Ομοσπονδίες της Υγείας.\nΝέα δεδομένα για τις ημικρανίες μέσω του twitter


Holiday.gr - ΞΕΝΟΔΟΧΕΙΟ HAPPY DAYS HOTEL ΓΕΩΡΓΙΟΥΠΟΛΗ\nΕΛΛΑΔΑ / ΚΡΗΤΗ / ΧΑΝΙΑ / ΓΕΩΡΓΙΟΥΠΟΛΗ / HAPPY DAYS HOTEL\nΤηλ : +30 28250 61201\nFax : +30 28250 61203\nΔιεύθυνση : Παραλία Κουρνά, Γεωργιούπολη, Κρήτη\nT.Κ. : 73007\nΠόλη : Γεωργιουπολις\nΤο ξενοδοχείο HAPPY DAYS είναι ενα πανέμορφο συγκρότημα απο bungalows στην περιοχή Καβρός, του Δήμου Γεωργιούπολης στο νομό Χανίων. Το ξενοδοχείο Happy Days είναι χτισμένο πάνω στη θάλλασσα, αποτελείται απο 83 πανέμορφα δυόροφα bungalows πλημμυρισμένα απο τον καταπράσινο κήπο μας, το ξενοδοχείο μας απέχει 17χλμ. απο το λιμάνι και την πόλη του Ρεθύμνου, 40 χλμ. απο το λιμάνι και την πόλη των Χανίων και 45χλμ απο το αεροδρόμιο των Χανίων.\nΘα έχετε επίσης την ευκαιρία να απολαύσετε τα καλύτερα πιάτα της κρητικής, ελληνικής και διεθνούς κουζίνας στην ταβέρνα, η οποία βρίσκεται πάνω στη θάλασσα ή στο χαλαρωτικό εστιατόριο του ξενοδοχείου.\nΑυτό το ξενοδοχείο είναι κτισμένο πάνω στη θάλασσα και προσφέρει άνετα καταλύματα, περιτριγυρισμένα από ένα καταπράσινο κήπο και σχεδιασμένα έτσι ώστε να σας κάνουν να αισθανθείτε σαν στο σπίτι σας.\nΤα δωμάτια μας είναι άνετα διαμορφωμένα με δικό τους μπαλκόνι με θέα τον καταπράσινο κήπο μας και είναι εξοπλισμένα με ντούζ ή μπανιέρα, κλιματιστικό, ψυγείο, τηλέφωνο και safe. Έχετε τη δυνατότητα να απολαύσετε είτε στην ταβέρνα μας δίπλα στη θάλασσα, είτε στο εστιατόριο μας τα καλύτερα πιάτα της παραδοσιακής ελληνικής, της κρητικής αλλα και της διεθνούς κουζίνας μας.\nHAPPY DAYS HOTEL ΦΩΤΟΓΡΑΦΙΕΣ (Κάντε κλικ στις φωτογραφίες για να μεγαλώσουν)\nΕίστε ιδιοκτήτης ή διευθυντής στο HAPPY DAYS HOTEL; Εγγραφείτε τώρα για δωρεάν εργαλεία, που μπορείτε να χρησιμοποιήσετε για να βελτιώσετε την καταχώρησή σας και να συνδέσετε την ιστοσελίδα σας και το σύστημα κρατήσεών σας.


Μία φωτογραφία, χίλιες λέξεις για Κόβατσιτς - Μόντριτς - Ρεάλ Μαδρίτης - SPORT 24\nΜία φωτογραφία, χίλιες λέξεις για Κόβατσιτς - Μόντριτς\nΕπιμέλεια: Γιώργος Χριστοφόρου Δημοσίευση: 21 Αυγ. 2015 07:23\nΟ Λούκα Μόντριτς υποδέχθηκε τον Ματέο Κόβατσιτς στην Ρεάλ Μαδρίτης ακριβώς όπως είχε κάνει πριν από οκτώ χρόνια στην Ντιναμό Ζάγκρεμπ. Δείτε την εκπληκτική φωτογραφία του τότε και του σήμερα.\nΗ Ρεάλ Μαδρίτης ολοκλήρωσε μία σπουδαία μεταγραφή στο ξεκίνημα της εβδομάδας αποκτώντας τον Ματέο Κόβατσιτς από την Ίντερ, έναντι του ποσού των 35.000.000 ευρώ. Ο 21άχρονος μέσος πραγματοποίησε 44 συμμετοχές με 8 γκολ και 5 ασίστ την περσινή περίοδο δείχνοντας στοιχεία σπουδαίου ποδοσφαιριστή.\nΣτην "βασίλισσα" τον περίμενε ένα από τα ποδοσφαιρικά του ινδάλματα και αναφερόμαστε στον Λούκα Μόντριτς. Μπορεί ο 30άχρονος μέσος να μην συγκρίνεται με αστέρες της Κροατίας από το παρελθόν, όμως ο Κόβατσιτς έχει ένα λόγο παραπάνω που τον θαυμάζει.\nΌταν το 2007 πήγε στις ακαδημίες της Ντιναμό Ζάγκρεμο από την Λιντς (Αυστρία -εκεί γεννήθηκε ο παίκτης-) τον περίμενε ο Μόντριτς που ήταν και το μεγάλο όνομα της ομάδας. Ο έμπειρος μέσος της Ρεάλ ήταν κοντά στον Κόβατσιτς και στο ντεμπούτο του με την εθνική ομάδα της Κροατίας, ενώ το ίδιο συνέβη και στην Ρεάλ.\nΟ Κόβασιτς στην ηλικία των 13, 19 και 21 ετών


“Κάηκαν στο χυλό” στον Δήμο Τρικκαίων – ΤΡΙΚΚΗPress – Τα νέα των Τρικάλων\n“Κάηκαν στο χυλό” στον Δήμο Τρικκαίων Reviewed by Momizat on Μαρ 29 . Μετά τον σάλο που ξέσπασε με το πέταγμα στα σκουπίδια παλαιών βιβλίων από τον Δήμο Τρικκαίων, ο Δήμος προσπαθεί να διασκεδάσει τις εντυπώσεις. Έτσι λίγες ώρες μ Μετά τον σάλο που ξέσπασε με το πέταγμα στα σκουπίδια παλαιών βιβλίων από τον Δήμο Τρικκαίων, ο Δήμος προσπαθεί να διασκεδάσει τις εντυπώσεις. Έτσι λίγες ώρες μ Rating: 0\n“Κάηκαν στο χυλό” στον Δήμο Τρικκαίων\nΜετά τον σάλο που ξέσπασε με το πέταγμα στα σκουπίδια παλαιών βιβλίων από τον Δήμο Τρικκαίων, ο Δήμος προσπαθεί να διασκεδάσει τις εντυπώσεις. Έτσι λίγες ώρες μετά την αποκάλυψη ,ο χώρος στο πάρκινγκ του Δημαρχείου,όπου βρίσκονται πεταγμένοι οι σωροί με τα βιβλία,τοποθετήθηκαν κορδέλες που απαγορεύουν την είσοδο,ενώ υπάρχει και…σκοπός!! Παρόλα αυτά όμως τα ερωτήματα παραμένουν αμείλικτα.Ποιος και για ποιο λόγο έκανε αυτή την απαράδεκτη ενέργεια. Γιατί ο Δήμος αφήνει για ημέρες να εκτίθενται στην βροχή και έχει για πέταγμα τόσα πολλά και ιστορικά βιβλία. Αναμένουμε απαντήσεις…


Η Χαλκιδική στο "πορτοκαλί", η Θεσσαλονίκη στο "κόκκινο" - Χαλκιδική Ειδήσεις - Halkidikinews.gr\nΟμάδα σύνταξης\t 29 Οκτωβρίου 2020\nΘεσσαλονίκη, Ροδόπη και Λάρισα ανεβαίνουν από αύριο το πρωί στις 06.00 στο «επίπεδο 4» ανακοίνωσε ο υφυπουργός Πολιτικής Προστασίας Νίκος Χαρδαλιάς στο πλαίσιο έκτακτης ενημέρωσης. Στο «επίπεδο 3» ανεβαίνει η Χαλκιδική μαζί με Πέλλα, Δράμα, Έβρος, Ξάνθη, Κιλκίς, Καβάλα, Πιερία, Ημαθία και Χαλκιδική.\nΜέτρα στο ΕΠΙΠΔΟ 3\nΓια το επίπεδο 3 που θα βρίσκεται η Χαλκιδικη προβλέπεται μεταξύ άλλων:\n- Απαγόρευση κυκλοφορίας 00:30 έως 05:00. Εξαιρούνται μετακινήσεις για λόγους εργασίας και έκτακτης ανάγκης (λόγοι υγείας)\n- Λήψη μέτρων για περιορισμό συναθροίσεων ανάλογα με την επιδημιολογική κατάσταση των όμορων περιοχών και του συνόλου της χώρας .\n- Μάσκα στο προσωπικό Αναστολή επισκεπτηρίου σε μονάδες πρόνοιας\n- Νοσοκομεία, ιατρεία και διαγνωστικά κέντρα:Μάσκα στο προσωπικό & σε όλους τους εισερχόμενους Ένας συνοδός ανά ασθενή Περιορισμός* των προγραμματισμένων χειρουργικών επεμβάσεων μέχρι 40% *Εξαιρούνται των περιορισμών τα ογκολογικά και επείγοντα περιστατικά\nΧαλκιδική,\tΥγεία,\tΚορωνοϊός,\tΝίκος Χαρδαλιάς


Αποχαιρέτησε το NBDL ο Έρικ με φανταστική εμφάνιση! | AekbcFans.Gr /* Custom Cookies Notification Dark */\nΑποχαιρέτησε το NBDL ο Έρικ με φανταστική εμφάνιση!\n0 0 Panagiotis Michos Κυριακή, Μαρτίου 20, 2016 Επεξεργασία Άρθρου\nΜε 19 ποντους και 15 ριμπάουντ αποχαιρετά το NBDL ο Μάικλ Ερικ που ανευ συγκλονιστικού απροόπτου θα αποτελεί από σήμερα και τυπικά παίκτ...\nΜε 19 ποντους και 15 ριμπάουντ αποχαιρετά το NBDL ο Μάικλ Ερικ που ανευ συγκλονιστικού απροόπτου θα αποτελεί από σήμερα και τυπικά παίκτη της ΑΕΚ. Ο ύψους 2.11 διεθνής Νιγηριανός αναμένεται να στείλει και αυτός ενος της ημέρας το υπογεγραμμένο συμβόλαιο,η ΑΕΚ το έχει υπογράψει και το έχει στείλει ήδη, και να ξεκινήσει το ταξίδι για την Αθήνα αύριο. Ο Ερικ όπως θα δείτε και στο βίντεο ήταν απολαυστικός στη νίκη των Texas Legends εκτός έδρας επί των Los Angeles Defenders με 137-129.\nAekbcFans.Gr: Αποχαιρέτησε το NBDL ο Έρικ με φανταστική εμφάνιση!


Στα Ιχνη Του Γετι - Παιδικη βιβλιοθηκη (BKS.0124945)\nΑρχική > Βιβλία > Παιδική Βιβλιοθήκη > ΣΤΑ ΙΧΝΗ ΤΟΥ ΓΕΤΙ\nΜετάφραση: ΛΙΑΝΟΥ ΒΙΚΥ\n«Η φιλία για εμένα είναι κάτι πολύ σημαντικό. Γι' αυτό λοιπόν τρέχω να βοηθήσω τον καθηγητή Βολτ, που έχει χαθεί στις κορυφές των Ιμαλαΐων, αναζητώντας το μυστηριώδες γέτι. Θα τον βρω; Δεν θα τον βρω; Ανάμεσα στα γιγάντια χνάρια και στις πυκνές χιονοθύελλες, πόσες απρόβλεπτες καταστάσεις θα ζήσουμε σε αυτή τη συναρπαστική περιπέτεια!»\nΣΤΑ ΙΧΝΗ ΤΟΥ ΓΕΤΙ (BKS.0124945)\nΣΤΑ ΙΧΝΗ ΤΟΥ ΓΕΤΙ BKS.0124945 ΣΤΙΛΤΟΝ ΤΖΕΡΟΝΙΜΟ ΣΤΙΛΤΟΝ ΤΖΕΡΟΝΙΜΟ ΠΑΙΔΙΚΗ ΒΙΒΛΙΟΘΗΚΗ ΣΤΑ ΙΧΝΗ ΤΟΥ ΓΕΤΙ


Ενα άστρο γεννιέται μπροστά στα μάτια των αστρονόμων – pes.gr\nHome / Επιστήμη / Επιστημονικές Εξελίξεις / Ενα άστρο γεννιέται μπροστά στα μάτια των αστρονόμων\tΕνα άστρο γεννιέται μπροστά στα μάτια των αστρονόμων\n85 Views ια τα άστρα όπως και για τους ανθρώπους, τα πρώτα χρόνια της ζωής είναι περίοδος ραγδαίων αλλαγών. Για πρώτη φορά, οι αστρονόμοι παρατηρούν δραματικές μεταβολές σε ένα νεογέννητο αστέρι εξετάζοντας διαδοχικές εικόνες που ελήφθησαν με διαφορά 18 ετών.\nΠηγή: http://www.tanea.gr/news/science-technology/article/5225707/ena-astro-gennietai-mprosta-sta-matia-twn-astronomwn/\tάστρο αστρονόμοι\t2015-04-15\nTagged with: άστρο αστρονόμοι\nPrevious: Φλαμπουράρης: Οι εταίροι θα κάνουν πίσω, συμφωνία θα υπάρξει


Α' ΕΛΜΕ Αιτωλοακαρνανίας: Μαΐου 2009\nΟ.Λ.Μ.Ε.: ΠΡΩΤΟΜΑΓΙΑ 2009\nΗ φετινή Εργατική Πρωτομαγιά βρίσκει τους εργαζόμενους στη χώρα μας και σε ολόκληρο τον κόσμο αντιμέτωπους με μια πρωτοφανή και ολομέτωπη επίθεση του κεφαλαίου και των πολιτικών του εκφραστών ενάντια στα δικαιώματά τους. Βρίσκει την εργατική τάξη μπροστά σε νέους και δυναμικούς αγώνες.\nΟι εκπαιδευτικοί σε όλη τη χώρα και με αφορμή την Πρωτομαγιά διατρανώνουμε τη θέλησή μας να ξαναγράψουμε στον πίνακα τις λέξεις Αγώνας, Αλληλεγγύη.\nΠαραμένουμε σταθερά στο πλευρό των λαών που αγωνίζονται για Ανεξαρτησία, Ελευθερία και Δημοκρατία ενάντια στις επεμβάσεις του ιμπεριαλισμού.\nΒρισκόμαστε στο πλευρό πρώτα και κύρια των Παλαιστινίων που αγωνίζονται για Δικαιοσύνη και ανεξαρτησία στη Μέση Ανατολή.\nΣτο σημερινό γκρίζο κοινωνικοπολιτικό τοπίο ο κρατικός αυταρχισμός εντείνεται και παγιώνεται επικίνδυνα, όπως αποδεικνύουν και τα γεγονότα του περασμένου Δεκέμβρη και τα νέα μέτρα που προωθεί η κυβέρνηση. Οι λαϊκές δηλαδή ελευθερίες και τα δημοκρατικά δικαιώματα βρίσκονται και αυτά στο στόχαστρο.\nΟι κυβερνητικές επιλογές για τα ασφαλιστικά ταμεία, σε συνδυασμό με τη νέα φτώχεια, στοχεύουν να διαλύσουν το δημόσιο ασφαλιστικό σύστημα, να περιορίσουν τα δικαιώματα των εργαζομένων και των συνταξιούχων, να ενισχύσουν τις ιδιωτικές ασφαλιστικές εταιρείες και να σπρώξουν μεγάλες κοινωνικές ομάδες στο περιθώριο.\nΟι καταστροφικές συνέπειες αυτών των επιλογών στα ίδια τα ασφαλιστικά ταμεία και τη βιωσιμότητά τους, στο ύψος των κύριων και επικουρικών συντάξεων, στην αύξηση των ορίων ηλικίας για όλους και ιδιαίτερα για τις γυναίκες και τις μητέρες είναι ήδη οδυνηρά εμφανείς στους ασφαλισμένους.\nΗ κυβέρνηση, στο όνομα της οικονομικής κρίσης, σχεδιάζει και πραγματοποιεί «διορθωτικές» κινήσεις για τη δήθεν θετική αντιμετώπισή της στο πλαίσιο των κατευθύνσεων των Βρυξελλών και των οδηγιών του διοικητή της Τράπεζας της Ελλάδας. Στο πλαίσιο αυτό, εξαπέλυσε την πιο βάρβαρη επίθεση των τελευταίων δεκαετιών ενάντια στους εργαζόμενους, που καλούνται, ξανά μόνοι αυτοί, οι ανυπαίτιοι, να πληρώσουν την κρίση, με πάγωμα μισθών και συντάξεων στο Δημόσιο, καθώς και των πάσης φύσεως επιδομάτων.\nΑυτές οι κυβερνητικές αποφάσεις, μαζί με την κατάσταση των ασφαλιστικών μας ταμείων, για τα οποία πληθαίνουν τα δημοσιεύματα που αναφέρονται σε επαχθή δανεισμό τους και σε επιβολή αυξημένης εισφοράς στους εργαζομένους, για να ανταποκριθούν στις υποχρεώσεις τους, αντί της άμεσης κρατικής επιχορήγησής τους, κάνουν ακόμα πιο ζοφερή την οικονομική κατάστασή μας, επειδή οδηγούν σε κατακόρυφη μείωση των εισοδημάτων μας αλλά και σε συρρίκνωση των συνταξιοδοτικών – ασφαλιστικών μας δικαιωμάτων.\nΗ πολιτική των ιδιωτικοποιήσεων συνεχίζεται με αρνητικές επιπτώσεις στην ίδια την αναπτυξιακή πορεία της χώρας αλλά και στα δικαιώματα των πολιτών. Ο ΟΤΕ, η ΔΕΗ, τα Λιμάνια, το Ταχυδρομικό Ταμιευτήριο αλλά και οι ίδιες οι Δημόσιες Υπηρεσίες μέσω και των ΣΔΙΤ λεηλατούνται από τα ιδιωτικά συμφέροντα.\nΗ μονιμότητα των δημόσιων υπαλλήλων βρίσκεται στο στόχαστρο και καταστρατηγείται από τις κάθε είδους ελαστικές εργασιακές σχέσεις που προωθούνται και στο Δημόσιο, όπως ωρομίσθιοι, αναπληρωτές, συμβασιούχοι έργου, ορισμένου χρόνου, μερικής απασχόλησης κ.λπ.\nΑυτή η αντιλαϊκή πολιτική, που στο όνομα του ανταγωνισμού και της θεοποίησης της αγοράς εξανεμίζει τα εισοδήματα των εργαζομένων, για να αυξηθούν τα κέρδη των ισχυρών, που κάνει τους φτωχούς φτωχότερους και τους πλούσιους πλουσιότερους, που διευρύνει τις κοινωνικές ανισότητες, που υποβαθμίζει και εμπορευματοποιεί τα βασικά κοινωνικά αγαθά, που οδηγεί τις εργασιακές σχέσεις πίσω στο Μεσαίωνα, πρέπει να ανατραπεί.\n• Να πληρώσουν την κρίση οι υπεύθυνοι και όχι οι εργαζόμενοι\n• Ουσιαστικές αυξήσεις στους μισθούς και τις συντάξεις μας\n• Άμεση και ουσιαστική κρατική επιχορήγηση του ΟΠΑΔ και των ασφαλιστικών ταμείων και ιδιαίτερα του ΤΠΔΥ.\n• Σταθερή και μόνιμη εργασία στην εκπαίδευση – Κατάργηση του θεσμού του ωρομισθίου\n• Δημόσια, 12χρονη υποχρεωτική και πραγματικά δωρεάν Εκπαίδευση\n- Με αλληλεγγύη στους αγώνες όλων των εργαζομένων και της νεολαίας για μόρφωση, δουλειά και δημοκρατικά δικαιώματα\nΑναρτήθηκε από Α΄ ΕΛΜΕ Αιτωλοακαρνανίας Δημοσιεύτηκε Παρασκευή, Μαΐου 01, 2009


επιστολή Archives - Page 10 of 11 - Ειδήσεις- Νέα | Mynima-Hellas.com\nAdded on 24 Νοεμβρίου 2011 ©Mynima-Hellas.com Eurogroup , Αντώνης Σαμαράς , επιστολή , Ευρωπαϊκή Επιτροπής\nΗ Νέα Δημοκρατία είναι σταθερά προσηλωμένη στην επιτυχία της δημοσιονομικής εξυγίανσης και των διαρθρωτικών μεταρρυθμίσεων, προκειμένου να ανακτηθεί η εμπιστοσύνη των αγορών και να επιτευχθεί οικονομική ανάπτυξη…\nAdded on 31 Οκτωβρίου 2011 ©Mynima-Hellas.com αποκέντρωση , επιστολή , Κρήτη , Προγράμματος Δακοκτονίας\nAdded on 17 Σεπτεμβρίου 2011 ©Mynima-Hellas.com Αντιπρόεδρο της Κυβέρνησης και Υπουργό Οικονομικών , Έκτακτη εισφορά ακινήτων , επιστολή , κ. Ευάγγελο Βενιζέλο , ΚΕ.Π.ΚΑ.\nΚΕ.Π.ΚΑ για Έκτακτη εισφορά ακινήτων στο λογαριασμό της Δ.Ε.Η.\nΗ ηλεκτρική ενέργεια αποτελεί καθολική υπηρεσία και είναι ευθύνη της Πολιτείας να εξασφαλίσει την πρόσβαση όλων των πολιτών, σε αυτήν, με συγκεκριμένα ποιοτικά χαρακτηριστικά και σε προσιτές τιμές. Η απόφαση να διακόπτεται η παροχή ηλεκτρικού ρεύματος, αν δεν πληρωθεί το τέλος, έρχεται, σε αντίθεση, με τον καθολικό χαρακτήρα της ηλεκτρικής ενέργειας και θα οδηγήσει\nAdded on 8 Σεπτεμβρίου 2011 ©Mynima-Hellas.com γονεις , Έναρξη , επιστολή , ΜΑΘΗΤΕΣ , ΝΕΑ ΣΧΟΛΙΚΗ ΧΡΟΝΙΑ , ΟΛΜΕ\nΗ νέα σχολική χρονιά ξεκινάει στις 12 Σεπτέμβρη χωρίς βιβλία, για πρώτη φορά μετά την Κατοχή. Η Κυβέρνηση «φρόντισε» να αφήσει τα παιδιά μας χωρίς το βασικό εργαλείο μάθησης, το βιβλίο. Είναι απαράδεκτο να συζητάει το Υπουργείο Παιδείας για οργάνωση μαθημάτων με φωτοτυπίες, CD και DVD, δηλαδή με χειρότερη ποιότητα που κοστίζει όμως πολύ ακριβότερα. Όλα αυτά δεν έγιναν τυχαία, αλλά προετοιμάζουν την αγορά βιβλίων από τους γονείς.\nAdded on 30 Αυγούστου 2011 ©Mynima-Hellas.com αποσπασεις , επιστολή , ΟΛΜΕ\nAdded on 23 Αυγούστου 2011 ©Mynima-Hellas.com Γ ΜΑΓΚΡΙΩΤΗ , επιστολή , Κ ΑΓΟΡΑΣΤΟΣ , ΟΔΙΚΩΝ ΕΡΓΩΝ\n«Είναι γνωστή η δέσμευση της πολιτικής ηγεσίας του Υπουργείου σας για την εκπόνηση των μελετών και την ανάληψη υλοποίησης των έργων βελτίωσης της με αριθμό 3 παλαιάς Εθνικής Οδού, στα τμήματα Λάρισα – Φάρσαλα και Τύρναβος – Κοζάνη, με ένταξή τους στο τομεακό πρόγραμμα του Υπουργείου Υποδομών, Μεταφορών και Δικτύων\nAdded on 18 Αυγούστου 2011 ©Mynima-Hellas.com δημιουργία , επιστολή , Κ ΑΓΟΡΑΣΤΟΣ , Παύλο Γερουλάνο , ΥΠΟΒΡΥΧΙΩΝ ΜΟΥΣΕΙΩΝ\nΚ ΑΓΟΡΑΣΤΟΣ ΔΗΜΙΟΥΡΓΙΑ ΥΠΟΒΡΥΧΙΩΝ ΜΟΥΣΕΙΩΝ – ΕΝΑΛΙΩΝ ΕΠΙΣΚΕΨΙΜΩΝ ΑΡΧ. ΧΩΡΩΝ\nAdded on 8 Αυγούστου 2011 ©Mynima-Hellas.com δημόσια , δυκτια , επιστολή , Κατσιφάρα , κλοπες , Παπουτσι , χαλκού\nΚλοπές χαλκού από δημόσια δίκτυα,επιστολή Κατσιφάρα σε Παπουτσή\nΠάτρα, 8 Αυγούστου 2011 Την εντατικοποίηση των ελέγχων και την λήψη μέτρων ώστε να περιοριστούν τα αλλεπάλληλα φαινόμενα κλοπών χαλκού από δημόσια δίκτυα υποδομών στη Δυτική Ελλάδα ζήτησε σήμερα ο Περιφερειάρχης Δυτικής Ελλάδας Απόστολος Κατσιφάρας με επιστολή του προς τον Υπουργό Προστασίας του Πολίτη Χρήστο Παπουτσή. Όπως είναι γνωστό το τελευταίο διάστημα έχουν […]


Ένωση Αστυνομικών κατά του Δημάρχου – The Panhellenic Post\nΠόρος.- Επίθεση στον Δήμαρχο του Πόρου Γιάννη Δημητριάδη εξαπέλυσε η Ένωση βετεράνων της Ομάδας Ζήτα της Ελληνικής Αστυνομίας, με αφορμή τις δηλώσεις του σε ΜΜΕ και Κανάλια με τις οποίες καταλόγιζε ευθύνες στον πρώην Διοικητή του Α Τ Πόρου για πλημμελείς ελέγχους σε καταστήματα και μπαρ για την τήρηση των μέτρων για τον Κοροναϊό.\nΟι βετεράνοι αστυνομικοί καλούν τον κ. Δημητριάδη να ανακαλέσει τις δηλώσεις του και να ζητήσει συγγνώμη από τον π. Διοικητή «πριν τα γεγονότα από μόνα τους τον εκθέσουν ανεπανόρθωτα», όπως υποστηρίζουν. Ολόκληρη η ανακοίνωση της Ένωσης Αστυνομικών, https://beteranizhta.blogspot.com/2020/08/blog-post_28.html\n[Δημητριάδης], [ΖΗΤΑδες], [Πόρος]


Μαξιμιλιανός Ροβεσπιέρος - Βικιπαίδεια\n(Ανακατεύθυνση από Ροβεσπιέρος)\nMaximilien de Robespierre (Γαλλικά)\nΛύκειο Λουί-λε-Γκραν (1769–1781)\nπρόεδρος της Συμβατικής Εθνοσυνέλευσης (Αύγουστος 1793 – Σεπτέμβριος 1793)\nπρόεδρος της Συμβατικής Εθνοσυνέλευσης (4 Ιουνίου 1794 – 19 Ιουνίου 1794)\nΓεννήθηκε στην πόλη Αρράς. Έζησε πολύ δύσκολα και φτωχικά παιδικά χρόνια, κατόρθωσε όμως να σπουδάσει νομικά στο Παρίσι και επανερχόμενος στη γενέτειρά του άσκησε τη δικηγορία, επιδιδόμενος συγχρόνως στην ποίηση, στη φιλολογία και στη μουσική τέχνη, εκλεγόμενος μέλος της Ακαδημίας του Αρράς.\nΤο 1789 εξελέγη αντιπρόσωπος στη Συνέλευση των Τάξεων, στην οποία δεν έτυχε αρχικώς καμίας διάκρισης και ιδιαίτερης προσοχής. Ο Μιραμπώ μόνο, ο οποίος παρακολουθούσε τις σχολαστικές αγορεύσεις του Ροβεσπιέρου, είπε ότι: "Αυτός ο νέος θα πάει μπροστά, γιατί πιστεύει σε όσα λέει". Τότε ο Ροβεσπιέρος ήταν ακόμη μετριοπαθής και υπέρ της βασιλείας, είχε δε προτείνει και την κατάργηση της θανατικής ποινής.\nΜετά την άλωση της Βαστίλης, έγινε μία από τις ηγετικές μορφές των Ιακωβίνων. Όταν οι Ορεινοί (οι Ιακωβίνοι, δηλαδή, από τη θέση που καταλάμβαναν στα ορεινά έδρανα της Συνέλευσης ονομάστηκαν Ορεινοί) κατέλαβαν την εξουσία το 1793, ο Ροβεσπιέρος έγινε ουσιαστικός αρχηγός της Γαλλίας. Ετέθη επικεφαλής της Κομμούνας και στη Συμβατική Εθνοσυνέλευση εισήλθε ως αντιπρόσωπος του λαού του Παρισιού. Ψήφισε υπέρ της θανάτωσης του Λουδοβίκου ΙΣΤ΄ και υπέρ της κατάργησης της Βασιλείας.\nΓια να στερεώσει την εξουσία του, απέκρουσε τις κατηγορίες των Γιρονδίνων ότι επεδίωκε την επιβολή δικτατορίας. Εισερχόμενος δε στην Επιτροπή Κοινής Σωτηρίας και διευθύνοντας πλέον τους τομείς της Δημόσιας Ασφάλειας και της Δικαιοσύνης, προέβη σε προγραφές εναντίον των Γιρονδίνων, για τους οποίους πέτυχε να τεθούν εκτός νόμου, στην εξόντωση των αρχηγών τους, αλλά και στη φυσική εξόντωση πολλών συντρόφων του, όπως του Δαντών, τον οποίο μισούσε, θεωρώντας τον βαθύτατα διεφθαρμένο, στέλνοντάς τους στη λαιμητόμο, κάτι που έκανε στη συνέχεια και με τους Εμπερτιστές.\nΣτην περίοδο της κυριαρχίας του Ροβεσπιέρου επικρατούσε απόλυτη Τρομοκρατία, στηριζόμενη στα Επαναστατικά Δικαστήρια και στη διαβόητη Επιτροπή Κοινής Σωτηρίας. Παρ' ότι, λόγω της προσωπικής του εντιμότητας, του ανεπίληπτου ιδιωτικού του βίου και του αδέκαστου χαρακτήρα του, είχε επονομασθεί από τους ομοϊδεάτες του "αδιάφθορος", δε δίστασε, για την εδραίωση του καθεστώτος του, να στέλνει καθημερινά, δια του Επαναστατικού Δικαστηρίου, στη λαιμητόμο κατά δεκάδες και εκατοντάδες Γάλλους πολίτες, αντιφρονούντες, βασιλόφρονες, μετριοπαθείς, αναρχικούς, κλέφτες, ύποπτους, άνδρες, γυναίκες, ακόμη και παιδιά, καταδικασθέντες με συνοπτικές διαδικασίες.\nΠαράλληλα, προσπάθησε να επαναφέρει ως συστατικό στοιχείο του κράτους το πρότυπο των αρχαίων ελληνικών πόλεων (πολιτειών), με ιθύνουσα αρχή την ενότητα και την αρετή, προχωρώντας για τον σκοπό αυτόν σε αλλαγές στο ημερολόγιο και στη θρησκεία, καθιερώνοντας τη λατρεία του Υπέρτατου Όντος ως θεότητα του Ορθού Λόγου, λατρεία της οποίας ανακηρύχθηκε Μέγας Ποντίφικας, σε μεγαλοπρεπή τελετή (16 Νοεμβρίου 1793).\nΗ Τρομοκρατία, όπως αποκλήθηκε η θηριώδης αυτή περίοδος τριών μηνών, τερματίστηκε με το πραξικόπημα της 9ης Θερμιδόρ (27 Ιουλίου 1794), το οποίο έγινε από τους ίδιους τους συντρόφους του, όταν, συνασπισθέντες οι εχθροί του στη Συνέλευση, εισήγαγαν ψήφισμα, προκειμένου να κηρυχθεί αυτός και οι φίλοι του εκτός νόμου.\nΚι ενώ σκόπευαν να τον συλλάβουν και να τον μεταφέρουν από την Εθνοσυνέλευση στις φυλακές του κάστρου του Λουξεμβούργου, ο Ροβεσπιέρος φυγαδεύτηκε από οπαδούς του και έσπευσε ως θριαμβευτής στο Δημαρχείο του Παρισιού, προσπαθώντας να εξεγείρει τον λαό σε στάση. Πολιορκήθηκε, όμως, από τους αντιπάλους του, τραυματίστηκε και συνελήφθη, έπειτα από αποτυχημένη απόπειρα αυτοκτονίας του. Την επόμενη ημέρα (28 Ιουλίου), ο Ροβεσπιέρος, μαζί με τους συνεργάτες του, οδηγήθηκαν στη λαιμητόμο χωρίς δίκη.\nΜαζί του εκτελέστηκαν οι στενοί του συνεργάτες, Σαιν Ζυστ και Κουτόν, αλλά και ο αδερφός του, Αυγουστίνος, υπό τα χειροκροτήματα του λαού του Παρισιού, του οποίου μόλις λίγο καιρό πριν υπήρξε είδωλο. Την εκτέλεση του Ροβεσπιέρου ακολούθησαν εκτελέσεις περίπου 120 Ιακωβίνων και η διάλυση της λέσχης τους, τον Νοέμβριο της ίδιας χρονιάς.\n1.1 Καταγωγή και οικογένεια\n1.4 Είσοδος στην πολιτική\n1.5 Άνοδος στην εξουσία\n1.6 Τρομοκρατία και νέα μέτρα\n1.7 Πραξικόπημα 9ης Θερμιδόρ και πτώση του Αδιάφθορου\nΚαταγωγή και οικογένεια[Επεξεργασία | επεξεργασία κώδικα]\nΟ Μαξιμιλιανός γεννήθηκε στο Αρράς της επαρχίας Αρτουά της Γαλλίας, στις 6 Μαΐου του 1758. Οι ρίζες της οικογένειάς του ανάγονται στον 12ο αιώνα στην Πικαρδία, με ορισμένους από τους προγόνους του να εργάζονται ως συμβολαιογράφοι στο Καρβέν, κοντά στο Αρράς, από τις αρχές του 17ου αιώνα. Πιθανότατα να είχε κάποιον Ιρλανδό πρόγονο, καθώς το επίθετό του θα μπορούσε να είναι παραφθορά του "Robert Speirs".\nΟ παππούς του από την πλευρά του πατέρα του, Μαξιμιλιανός, ήταν επιτυχημένος δικηγόρος. Ο πατέρας του, Φρανσουά Μαξιμιλιάν Μπαρτελεμί ντε Ρομπεσπιέρ, ήταν δικηγόρος στο Συμβούλιο του Αρτουά (Conseil d'Artois). Παντρεύτηκε τη Ζακλίν Μαργκερίτ Καρό, κόρη ζυθοποιού, στις 2 Ιανουαρίου 1758. Ο Μαξιμιλιανός ήταν ο μεγαλύτερος από 4 παιδιά και η σύλληψή του έγινε εκτός γάμου. Τα αδέρφια του ήταν η Σαρλότ (1760-1834, πέθανε ανύπαντρη λόγω του επωνύμου της), η Ανριέτ (1761-1780, έγινε μοναχή) και ο Αυγουστίνος (1763-1794). Στις 7 Ιουλίου 1764 η μητέρα του Μαξιμιλιανού γέννησε ένα πρόωρο αρσενικό παιδί και απεβίωσε έπειτα από εννέα ημέρες. Ο πατέρας του, από τη θλίψη του, εγκατέλειψε το Αρράς και έφυγε για το εξωτερικό. Περιστασιακά πήγαινε στο Αρράς και οι δύο κόρες του μεγάλωσαν με τις θείες τους (αδερφές του πατέρα τους). Οι δύο γιοι πήγαν στον παππού και τη γιαγιά από την πλευρά της μητέρας τους. Ο πατέρας του Ροβεσπιέρου πέθανε στο Μόναχο στις 6 Νοεμβρίου 1777.\nΣε ηλικία 8 ετών ο Μαξιμιλιανός ήξερε να διαβάζει και να γράφει και ξεκίνησε να παρακολουθεί μαθήματα στο κολέγιο (collège) του Αρράς. Τον Οκτώβριο του 1769, έπειτα από την πρόταση του επισκόπου, έλαβε υποτροφία και σπούδασε στο Κολέγιο του Λουδοβίκου του Μεγάλου (Collège Louis-le-Grand), του Πανεπιστημίου του Παρισιού. Ο Ροβεσπιέρος παρέμεινε στο Παρίσι μέχρι τα 23 του χρόνια και ολοκλήρωσε την εκπαίδευσή του στη δικηγορία.\nΣτον Ροβεσπιέρο έτυχε να καλωσορίσει τον βασιλιά Λουδοβίκο ΙΣΤ΄, όταν είχε επισκεφθεί το κολέγιο. Έτσι, και μάλιστα υπό δυνατή βροχή, ο νεαρός φοιτητής τού απήγγειλε επαίνους, ενώ αργότερα θα συναντώνταν ξανά, υπό άλλες συνθήκες.\nΜε την αποφοίτησή του, έλαβε δωρεά 600 λιβρών για τα 12 έτη κατά τα οποία αποτέλεσε πρότυπο ακαδημαϊκής επιτυχίας και προσωπικής διαγωγής.\nΚατά τη διάρκεια των σπουδών του, ο Ροβεσπιέρος έμαθε να θαυμάζει τη Δημοκρατία της Ρώμης και τη ρητορική του Κικέρωνα, του Κάτωνα και άλλων μορφών της κλασικής ιστορίας. Συμμαθητές του ήταν και οι Καμίλ Ντεμουλέν και Λουί Μαρί Στανισλά Φρερόν. Μελέτησε επίσης τα έργα του φιλοσόφου Ζαν Ζακ Ρουσό και επηρεάστηκε από τις ιδέες του.  Η ιδέα της επαναστατικής ανδρείας και το πρόγραμμά του για τη δόμηση της πολιτικής κυριαρχίας από μια άμεση δημοκρατία προήλθε από τον Ρουσό. Επειδή επεδίωκε αυτά τα ιδανικά, στη διάρκεια του καθεστώτος των Ιακωβίνων επονομάστηκε "Αδιάφθορος".\nΈχοντας ολοκληρώσει τις σπουδές του, έγινε δεκτός στον δικηγορικό σύλλογο του Αρράς. Το 1782 διορίστηκε ποινικός δικαστής με πρόταση του επισκόπου της γενέτειράς του, ωστόσο ο Ροβεσπιέρος παραιτήθηκε, απηυδισμένος από υποθέσεις που επέσειαν τη θανατική ποινή, δεδομένης της τότε αντίθεσής του σε αυτήν. Αντίθετα, έγινε σύντομα συνήγορος και υπερασπιστής άπορων πελατών. Κατά τις συνεδριάσεις του δικαστηρίου, έγινε γνωστός επειδή προωθούσε τα ιδανικά του Διαφωτισμού και επιχειρηματολογούσε υπέρ των ανθρωπίνων δικαιωμάτων. Κατά τα τελευταία χρόνια της σταδιοδρομίας του διάβαζε πάρα πολλά βιβλία και εστίασε στην κοινωνική και πολιτική θεωρία γενικότερα.\nΕξελέγη μέλος της Ακαδημίας του Αρράς τον Δεκέμβριο του 1783 και έναν χρόνο αργότερα τιμήθηκε με μετάλλιο (από κοινού με τον δημοσιογράφο Πιέρ Λουί ντε Λακρετέλ) από την Ακαδημία του Μετς, για το δοκίμιό του με θέμα το αν θα έπρεπε να αποκηρύσσονται και οι συγγενείς ενός καταδικασμένου εγκληματία. Τα επόμενα δοκίμιά του δεν είχαν επιτυχία, όμως ο ίδιος έγινε δεκτός στη φιλοτεχνική λέσχη "Rosatia", που περιλάμβανε ποιητές, μουσικούς και λογοτέχνες.\nΣτο Παρίσι, μια από τις πρώτες του δικαστικές επιτυχίες ήταν η υπεράσπιση ενός πολίτη, στον οποίο είχε κάνει μήνυση ο γείτονάς του, καθώς θεωρούσε το αλεξικέραυνο που είχε στη στέγη του σπιτιού του ως διαβολικό κατασκεύασμα. Η εφεύρεση ήταν νέα για την εποχή και ήταν φυσικό να τρόμαζε τους δεισιδαίμονες στη Γαλλία. Ο Ροβεσπιέρος κέρδισε τη δίκη και έγινε πια διάσημος.\nΤο 1789, όταν ακόμα ήταν εναντίον της θανατικής ποινής, ο Ροβεσπιέρος εξελέγη αντιπρόσωπος στη Συνέλευση των Τάξεων και συντάχθηκε με τους φτωχούς και τους ανθρώπους κατώτερων κοινωνικών τάξεων για την εποχή (Εβραίοι, μαύροι, ηθοποιοί). Ως συχνός ομιλητής στη Συντακτική Συνέλευση, με τις ιδέες του υποστήριξε σθεναρά τη Διακήρυξη των Δικαιωμάτων του Ανθρώπου και τις συνταγματικές επιταγές, συχνά με μεγάλη επιτυχία. Καθιέρωσε την περίοδο εκείνη το σύνθημα "Ελευθερία, Ισότητα, Αδερφότητα". Για πρώτη φορά έγινε χρήση του συνθήματος στον λόγο του Ροβεσπιέρου "Περί οργανώσεως της Εθνοφρουράς" (Discours sur l'organisation des gardes nationales), στις 5 Δεκεμβρίου 1790, Άρθρο XVI, και σύντομα μεταδόθηκε από τα λαϊκά στρώματα σε ολόκληρη τη Γαλλία.\nΣτις ψυχές τους χαραγμένες αυτές οι λέξεις: ΓΑΛΛΙΚΟΣ ΛΑΟΣ, & από κάτω: ΕΛΕΥΘΕΡΙΑ, ΙΣΟΤΗΤΑ, ΑΔΕΡΦΟΤΗΤΑ. Οι ίδιες λέξεις είναι γραμμένες στις σημαίες που φέρουν τα τρία χρώματα του έθνους.\n(γαλλικά: XVI. Elles porteront sur leur poitrine ces mots gravés : LE PEUPLE FRANÇAIS, & au-dessous : LIBERTÉ, ÉGALITÉ, FRATERNITÉ. Les mêmes mots seront inscrits sur leurs dra-peaux, qui porteront les trois couleurs de la na-tion.)\nΠροτομή από τερακότα του Ροβεσπιέρου του 1791\nΛίγο αργότερα ξέσπασε η Γαλλική Επανάσταση. Ο φίλος του Καμίλ Ντεμουλέν, δυναμικός νεαρός φοιτητής (που καρατομήθηκε αργότερα κατ' εντολήν του Ροβεσπιέρου) ηγήθηκε αυτών που φώναξαν πρώτοι "Στη Βαστίλη!" και ο λαός κατέλαβε το σύμβολο της απολυταρχίας, τις φυλακές της Βαστίλης, στις 14 Ιουλίου 1789.\nΤον επόμενο χρόνο (1790) ο Ροβεσπιέρος εξελέγη πρόεδρος των Ιακωβίνων και σύντομα καταξιώθηκε ως επικεφαλής της ριζοσπαστικής εκείνης πτέρυγας της Εθνοσυνέλευσης. Την ίδια χρονιά εγκαταστάθηκε στην οδό Saintonge, στον αριθμό 9, κοντά στο Παλάτι Τουιλερί. Έπειτα από τη Σφαγή στο Πεδίο του Άρεως στις 17 Ιουλίου 1791, μετακόμισε στην οικία του επιπλοποιού Μορίς Ντιπλέ, ένθερμου θαυμαστή του Ροβεσπιέρου, στην οδό Σεν Ονορέ. Εξαιτίας φόβων για την ασφάλειά του, αλλά και της επιθυμίας του να ζει κοντά στην Εθνοσυνέλευση, ο Μαξιμιλιανός έζησε εκεί ώς τον θάνατό του, με εξαίρεση δύο βραχύχρονες περιόδους. Σύμφωνα με τον γιατρό του, Ζοζέφ Σουμπερμπιέλ, τον επαναστατικό δικαστή Ζοασίμ Βιλάτ και την κόρη του Ντιπλέ, Ελιζαμπέτ, ο Ροβεσπιέρος αρραβωνιάστηκε με την κόρη του Ντιπλέ, Ελεονόρ, όμως δεν έγινε κανένας γάμος.\nΣτις 30 Σεπτεμβρίου 1791, όταν διαλύθηκε η Συντακτική Εθνοσυνέλευση, ο λαός των Παρισίων ονόμασε τον Ροβεσπιέρο και τον Ζερόμ Πετιόν ως τους δύο αδιάφθορους πατριώτες, επειδή αρνήθηκαν να δωροδοκηθούν και ήταν καθαροί στις αρχές τους και για τον λιτό τρόπο ζωής τους. Ο Ροβεσπιέρος επέστρεψε στο Αρράς, όπου του επιφυλάχθηκε θερμότατη υποδοχή. Τον Νοέμβριο επανήλθε στο Παρίσι, όπου ανέλαβε δημόσιος εισαγγελέας.\nΟ Ροβεσπιέρος αντιτάχθηκε στην κήρυξη πολέμου με την Αυστρία και για τον λόγο αυτό ήρθε σε σύγκρουση με τους Γιρονδίνους. Επίσης, ήταν αντίθετος στη χρήση βίας, προκειμένου να διασπαρούν οι ιδέες της Επανάστασης.\nΤον Απρίλιο του 1792 ο Ροβεσπιέρος παραιτήθηκε από τη θέση του γενικού εισαγγελέα των Βερσαλλιών, την οποία κατείχε επίσημα, όμως δεν ασκούσε τα καθήκοντά του από τον Φεβρουάριο, και ξεκίνησε την έκδοση μιας επιθεώρησης, του "Υπερασπιστή του Συντάγματος" (Le Défenseur de la Constitution). \nΟ "Αδιάφθορος", όπως συνήθιζαν να τον αποκαλούν, δεν είχε πλέον καμία αμφιβολία για την ενοχή του Βασιλιά. Ο Λουδοβίκος ΙΣΤ΄ δικάστηκε και ο Ροβεσπιέρος έμελλε να πει για την καταδίκη του: "Ο μεγαλύτερος εγκληματίας του κόσμου δεν πρέπει να δικαστεί, είναι ήδη καταδικασμένος!".  Ο Λουδοβίκος καταδικάστηκε σε θάνατο και αποκεφαλίστηκε στις 21 Ιανουαρίου του 1793. Στις 31 Μαΐου και 2 Ιουνίου 1793, με τον Ροβεσπιέρο να ελέγχει και τη Συμβατική Εθνοσυνέλευση, οι Ιακωβίνοι έθεσαν εκτός νόμου τους αντιπάλους τους, Γιρονδίνους, και ανέλαβαν πλήρως την εξουσία.\nΤρομοκρατία και νέα μέτρα[Επεξεργασία | επεξεργασία κώδικα]\nΠορτραίτο του Ροβεσπιέρου από τον Λουί Μπουαγί\nΟ Ροβεσπιέρος κυβέρνησε για τους επόμενους μήνες σχεδόν δικτατορικά, στηριζόμενος σε νέα όργανα, όπως τα Επαναστατικά Δικαστήρια, τα οποία δίκαζαν και έστελναν στην γκιλοτίνα με συνοπτικές διαδικασίες τους αποκαλούμενους και "εχθρούς του λαού", και την πανίσχυρη 9μελή Επιτροπή Δημόσιας Ασφάλειας, της οποίας ο ίδιος εξελέγη μέλος το 1793. Αποτελούσε την "Τριανδρία" (της οποίας ήταν η ηγετική μορφή) μαζί με τους στενούς συνεργάτες του, Σαιν Ζυστ και Ζωρζ Κουτόν. Ήδη από το 1791 ήταν πολύ λαοφιλής.\nΟ Ροβεσπιέρος συνετέλεσε στην κατάργηση της δουλείας σε όλα τα εδάφη της Γαλλίας.\nΤαυτόχρονα, προέβη σε σειρά μέτρων για την αναμόρφωση της κοινωνικής και θρησκευτικής πραγματικότητας. Από τα σημαντικότερα μέτρα που έλαβε ήταν:\nΑναμόρφωση του ημερολογίου (Δημοκρατικό ημερολόγιο). Διαγράφηκε η Κυριακή και ορίστηκαν νέα ονόματα για τους μήνες. Το έτος 1 της επανάστασης (1793) ορίστηκε ως αρχή του ημερολογίου. Επίσης, κρατικοποιήθηκε η περιουσία των μοναστηριών και μειώθηκαν τα προνόμια του κλήρου.\nΚατασκευάστηκαν όπλα από το λιώσιμο των μετάλλων των σημάντρων των εκκλησιών (η Γαλλία ήταν τότε υπό πολύ άσχημη οικονομική κατάσταση) και καθιερώθηκε η λατρεία του Υπέρτατου Όντος. Ολοκληρώθηκε έτσι τυπικά η αποχριστιανοποίηση του κράτους. Η λατρεία του Υπέρτατου Όντος εγκαθιδρύθηκε από τον Ροβεσπιέρο σε αντιπαράθεση προς τον Καθολικό Χριστιανισμό αφ' ενός και τον αθεϊσμό του Ζακ Ρενέ Εμπέρ (Jacques René Hébert-Εμπερτιστές) αφ' ετέρου.\nΜε το νόμο της 10ης Ιουνίου του 1794 (22 Πραϊριάλ) αφαιρέθηκε από τους κατηγορουμένους το δικαίωμα της υπεράσπισης, προκρίνοντας ως πρόσχημα την κρισιμότητα των στιγμών (εδραίωση της επανάστασης), η οποία ήταν δυνατό να βλαφθεί από χρονοβόρες διαδικασίες (θύμα του οποίου νόμου έπεσε αργότερα και ο ίδιος ο εμπνευστής του). Έτσι, μέσα σε 6 εβδομάδες, πάνω από 1.400 άτομα οδηγήθηκαν στη λαιμητόμο, μόνο στο Παρίσι, ενώ την ίδια ώρα εκτελέσεις γίνονταν σε αρκετές άλλες πόλεις. Ανάμεσα στα θύματα και πολλοί αδίκως καταδικασθέντες, λόγω συνωνυμίας ή λανθασμένων πληροφοριών. Η περίοδος αυτή ονομάστηκε Μεγάλη Τρομοκρατία και στιγμάτισε το κοσμοϊστορικό γεγονός της Γαλλικής Επανάστασης. Μέσα στο χάος που επικρατούσε, κανένας δεν ήξερε αν θα ήταν το επόμενο θύμα στην γκιλοτίνα, μέσα σ' ένα περιβάλλον άκρατων μηχανορραφιών, συκοφαντιών και πολιτικής ίντριγκας. Ο τρόμος είχε απλωθεί για τα καλά πάνω από τη γαλλική πρωτεύουσα.\nΠραξικόπημα 9ης Θερμιδόρ και πτώση του Αδιάφθορου[Επεξεργασία | επεξεργασία κώδικα]\nΤα νέα μέτρα προκάλεσαν ακόμα μεγαλύτερες αντιδράσεις. Την 9η Θερμιδόρ του έτους 2 της Επανάστασης, δηλαδή στις 27 Ιουλίου 1794, ο Ροβεσπιέρος εμφανίστηκε στη Συμβατική Συνέλευση και ανέφερε ότι είχε στην κατοχή του κατάλογο με εχθρούς του λαού, ανάμεσά τους και μέλη της Συνέλευσης, τους οποίους, όμως, δεν ανέφερε. Αυτό σήμαινε σύλληψη και εκτέλεσή τους με συνοπτικές διαδικασίες. Φοβούμενοι ότι μπορεί να είναι και αυτοί στη λίστα, τα περισσότερα μέλη-βουλευτές της Συμβατικής προκάλεσαν πανδαιμόνιο και δεν άφησαν το δικηγόρο από το Αρράς να μιλήσει. Ούτε ο φίλος του, Σαιν Ζυστ, εξέχων ρήτορας, που παρέσυρε τα πλήθη, μπόρεσε να πει κάτι. Αντίθετα, ένα μέλος της Εθνοσυνέλευσης τον προκάλεσε να πει τα ονόματα, αναγκάζοντας τον Ροβεσπιέρο να αιφνιδιαστεί και να ψελλίσει διάφορες δικαιολογίες, κατόπιν των οποίων πολλά μέλη απαίτησαν τη σύλληψή του ως εχθρού της ενότητας του λαού. Επρόκειτο για καλά οργανωμένη συνωμοσία, που μέσα σε λίγες στιγμές αποκαθήλωσε τον μόλις πριν λίγο πανίσχυρο τύραννο.\nΟ Ροβεσπιέρος και οι φίλοι του, αντιλαμβανόμενοι το δυσμενές γι' αυτούς κλίμα, θα φύγουν με δυσκολία από το χώρο της Συμβατικής Συνέλευσης και θα πάνε στο δημαρχείο. Δυστυχώς γι' αυτούς, όμως, φάνηκαν αδύναμοι την κρίσιμη εκείνη στιγμή, καθώς και εξαιρετικά άτυχοι. Αντί να προστρέξει σε στρατιωτικές δυνάμεις που ακόμα ήλεγχε, ο Ροβεσπιέρος κατέφυγε στο δημαρχείο, όπου δεν υπήρχαν στρατιωτικές δυνάμεις. Επίσης, ο αρχηγός του σώματος που έτρεξε προς βοήθειά του ήταν, αν και γενναίος αξιωματικός, μέθυσος και ανεύθυνος, με αποτέλεσμα η βοήθεια να καθυστερήσει, την ώρα που οι πιο πολλές μονάδες ήταν πιστές στο Ροβεσπιέρο και μπορούσε ακόμα να ελέγξει τα γεγονότα.\nΤελικώς, η χωροφυλακή πραγματοποίησε έφοδο στο Δημαρχείο για να τον συλλάβει, όπου, σύμφωνα με μία εκδοχή ορισμένων αυτοπτών μαρτύρων, ένας νεαρός χωροφύλακας, ονόματι Μερντά, θα τσακίσει με μια πιστολιά το σαγόνι του Ροβεσπιέρου.  Επικρατέστερη, όμως, είναι η εκδοχή ότι ο Ροβεσπιέρος αυτοτραυματίστηκε. Όπως και να έχει, μόλις τσακίστηκε το πηγούνι του "Αδιάφθορου", ο Σαιν Ζυστ δεν έφερε επιπλέον αντίσταση, ο Κουτόν κύλησε με το αναπηρικό του καροτσάκι να ξεφύγει και κόντεψε να σκοτωθεί, γλυστρώντας στις σκάλες, ο Λε Μπα αυτοκτόνησε, ενώ ο αδελφός του, Αυγουστίνος Ροβεσπιέρος, τραυματίστηκε, προσπαθώντας να διαφύγει από το μπαλκόνι του δημαρχείου, πηδώντας από αρκετό ύψος στο πλακόστρωτο (δε σκοτώθηκε, γιατί έπεσε επάνω σε δύο ανθρώπους), την ώρα που ο λαός παρακολουθούσε τα δραματικά τεκταινόμενα παγωμένος.\nΠολλοί άνθρωποι, υποστηρικτές του Ροβεσπιέρου, ξεσηκώθηκαν και ζήτησαν την αποφυλάκισή του, ενώ ο ίδιος ήταν αιφνιδιασμένος από την απρόσμενη τροπή των γεγονότων, καταματωμένος, με σκισμένα ρούχα. Όταν κάποιος του έδωσε ένα μαντίλι για να καλύψει την τραυματισμένη σιαγόνα του, τον ευχαρίστησε, λέγοντάς του: "Σας ευχαριστώ, κύριε". Τελικώς, φυλακίστηκε στην Κονσιερζερί, δίπλα από το κελί όπου είχε φυλακιστεί παλαιότερα η Μαρία Αντουανέτα. Από εκεί έβγαινε κανείς μόνο για καρατόμηση.\nΗ εκτέλεση του Ροβεσπιέρου και των συνεργατών του, σε λιθογραφία της εποχής. Ο αποκεφαλισμένος δεν είναι ο Ροβεσπιέρος, ο οποίος εικονίζεται (αρ. 10) ζωντανός να κρατά το τραυματισμένο σαγόνι του, αλλά ο Κουτόν.\nΣτις 28 Ιουλίου 1794, ημέρα Δευτέρα, ο Ροβεσπιέρος, με τραυματισμένο πιγούνι, οδηγήθηκε στη λαιμητόμο, μαζί με 21 ακόμα συνεργάτες του. Η διαδρομή με το κάρο, στο οποίο ήταν δεμένος, ήταν εξουθενωτική. Παιδιά έριχναν αίμα βοδιού στο σπίτι όπου έμενε, το φτωχικό σπίτι του ξυλουργού Ντιπλέ. Η πλατεία, όπου είχε στηθεί η γκιλοτίνα, στο κέντρο του Παρισιού, ήταν ασφυκτικά γεμάτη από κόσμο.\nΠρώτος εκτελέστηκε ο Σαιν Ζυστ, ανεβαίνοντας αγέρωχα και αμίλητος τα σκαλιά. Μόλις ήρθε η σειρά του Μαξιμιλιανού, ο δήμιος θέλησε να κολακεύσει το μαινόμενο πλήθος, ταλαιπωρώντας τον Μαξιμιλιανό, αφαιρώντας με δύναμη τον επίδεσμο που συγκρατούσε την κάτω σιαγόνα του Ροβεσπιέρου. Τότε ο Μαξιμιλιανός έβγαλε μια κραυγή από τον ανυπόφορο πόνο του διαλυμένου του σαγονιού.  Έπειτα, έλαβε χώρα η εκτέλεση και υπήρξε απόλυτη σιγή στο συγκεντρωμένο πλήθος. Ο κούφιος αλλά δυνατός ήχος της λαιμητόμου σήμανε το τέλος του Ροβεσπιέρου. Ετάφη σε έναν κοινό τάφο, μαζί με όλους τους υπόλοιπους εκτελεσθέντες, στο Κοιμητήριο Ερανσίς (όπου σήμερα βρίσκεται η πλατεία Προσπέρ-Γκουμπό). Την περίοδο μεταξύ 1844 και 1859 (πιθανόν το 1848), τα λείψανα όλων όσων είχαν ταφεί εκεί μεταφέρθηκαν στις Κατακόμβες των Παρισίων.\nΟ Ροβεσπιέρος σήμερα θεωρείται αμφιλεγόμενο πρόσωπο. Άλλοι τον θεώρησαν δικτάτορα και άλλοι καλό, φλογερό και, κυρίως, υποδειγματικά ηθικό επαναστάτη. Διασημότερη είναι η εκδοχή ότι επρόκειτο περί ενός ανθρώπου απαράμιλλης ηθικής (στην παιδική του ηλικία έγινε μάρτυρας ενός καταπληγιασμένου κατάδικου, που περνούσε με το κάρο, πηγαίνοντας για εκτέλεση, συναντώντας τη ματιά του ανήμπορου αυτού ανθρώπου, ματιά που, κατά τον ίδιο, δεν ξέχασε ποτέ στη ζωή του), που στην προσπάθειά του να πλάσει έναν ιδανικό κόσμο, όπως τον φανταζόταν, αναγκάστηκε να εξολοθρεύσει τους εχθρούς του, τους οποίους θεωρούσε βαθύτατα διεφθαρμένους και λαοπλάνους, αναδεικνύοντας έτσι την αντίφαση μεταξύ του ιδεαλιστικού υπόβαθρου και της πρακτικής εφαρμογής, στον αδυσώπητο κόσμο της διαπάλης για την εγκόσμια εξουσία.\nΆλλοι υποστηρίζουν ότι ο Ροβεσπιέρος απέτυχε να καταλάβει ότι η Γαλλία είχε πια ανάγκη από μια πολιτική συνθέσεων και συμφιλίωσης και όχι κατατμήσεων και αντιθέσεων, έστω και αν αυτό θα έδινε τη δυνατότητα σε πολλούς διεφθαρμένους να συνεχίσουν τον πολιτικό τους βίο. Απέτυχε να καταλάβει ότι η Δημοκρατία, ακόμα και αν περιλάμβανε έναν αριθμό διεφθαρμένων πολιτικών, ήταν ο ασφαλέστερος δρόμος για την ανόρθωση της πολύπαθης γαλλικής γης.\nΗ συζήτηση γύρω από το πρόσωπό του συνεχίζεται μεταξύ των ιστορικών. Ένθερμοι υπερασπιστές του έχουν υπάρξει οι Έρνεστ Χάμελ, Κλοντ Μαζορίκ, Αλμπέρ Ματιέ και ο Έλληνας συγγραφέας Βλάσης Ρασσιάς.\n↑ 2,0 2,1 2,2 2,3 Εθνική Βιβλιοθήκη της Γαλλίας: (Γαλλικά) αρχή της Εθνικής Βιβλιοθήκης της Γαλλίας. data.bnf.fr/ark:/12148/cb11922216p. Ανακτήθηκε στις 10 Οκτωβρίου 2015.\n↑ 3,0 3,1 3,2 «Maximilien, François, Marie, Isidore, Joseph De Robespierre». (Γαλλικά) Sycomore. 11798.\n↑ 4,0 4,1 4,2 (Αγγλικά) SNAC. w6z89jbs. Ανακτήθηκε στις 9 Οκτωβρίου 2017.\n↑ 5,0 5,1 5,2 (Αγγλικά) Find A Grave. 10339684. Ανακτήθηκε στις 9 Οκτωβρίου 2017.\n↑ 6,0 6,1 6,2 (Γαλλικά) Babelio. 218599. Ανακτήθηκε στις 9 Οκτωβρίου 2017.\n↑ 7,0 7,1 7,2 «Encyclopædia Britannica» (Αγγλικά) biography/Maximilien-Robespierre. Ανακτήθηκε στις 9 Οκτωβρίου 2017.\n↑ 8,0 8,1 8,2 (Γερμανικά) Εγκυκλοπαίδεια Μπρόκχαους. robespierre-maximilien-de. Ανακτήθηκε στις 9 Οκτωβρίου 2017.\n↑ 9,0 9,1 9,2 «Gran Enciclopèdia Catalana» (Καταλανικά) Grup Enciclopèdia Catalana. 0056047.\n↑ 10,0 10,1 10,2 GeneaStar. robespierre.\n↑ 11,0 11,1 Roglo. p=maximilien;n=de+robespierre;oc=2.\n↑ (Γαλλικά) Base biographique. 3970.\n↑ 13,0 13,1 Συλλογικό έργο, Εγκυκλοπαίδεια "2002", Αθήνα 1984, (νέα έκδοση) τ. 17, σελ. 283.\n↑ «Généalogie de Robespierre». Αρχειοθετήθηκε από το πρωτότυπο στις 27 Ιανουαρίου 2006.\n↑ 15,0 15,1 Carr 1972, σελ. 10.\n↑ «In Memory Of Maximillien (The Incorruptible) De Robespierre». Christian Memorials. Ανακτήθηκε στις 10 Απριλίου 2009.\n↑ Scurr 2006, σελ. 20.\n↑ Scurr 2006, σελ. 22, 35.\n↑ Haydon Doyle 2006, σελ. 56\n↑ 22,0 22,1 Rudé 1975.\n↑ "Robespierre, "Speech Denouncing the New Conditions of Eligibility," 22 October 1789" Αρχειοθετήθηκε 2019-01-23 στο Wayback Machine., George Mason University. Retrieved 26-2-2017.\n↑ "Maximilien Robespierre", Department of History. Ohio State University. 1998. Retrieved 26-2-2017\n↑ Gauthier 1992, σελ. 129.\n↑ Scurr 2006, σελ. 154.\n↑ Scurr 2006, σελ. 155.\n↑ Matrat 1975.\n↑ Bell 2007, σελ. 118.\n↑ Soboul 2005.\n↑ Robespierre 1958, σελ. 88–89, στο Tome IX, Discours.\n↑ Scurr 2006, σελ. 249–251.\n↑ Andress 2006, σελ. 178–79.\n↑ Fulop-Miller, Rene (16 Απριλίου 2013). Leaders, Dreamers And Rebels – An Account Of The Great Mass-Movements Of History And Of The Wish-Dreams That Inspired Them (στα Αγγλικά). Read Books Ltd. ISBN 9781473383692.\n↑ «Robespierre and the Terror | History Today». www.historytoday.com. Ανακτήθηκε στις 19 Σεπτεμβρίου 2017.\n↑ Scott 1974, σελ. 107.\n↑ Korngold, Ralph 1941, p. 365, Robespierre and the Fourth Estate Retrieved 27 Ιουλίου 2014.\n↑ Brink 1899, σελ. 399.\n↑ Carr 1972, σελ. 54.\n↑ Andress 2006, σελ. 343.\n↑ «Maximilien Robespierre | Biography, Facts, & Execution» (στα αγγλικά). Encyclopedia Britannica. https://www.britannica.com/biography/Maximilien-Robespierre. Ανακτήθηκε στις 19 Σεπτεμβρίου 2017.\n↑ Schama 1989, σελ. 845–46.\n↑ (Γαλλικά) Landrucimetieres.fr\n↑ Μαξιμιλιανός Ροβεσπιέρος (Maximilien Francois Marie Isidore de Robespierre, 6 Μαϊου 1758 – 28 Ιουλίου 1794), rassias.gr.\nΜάνφρεντ Άλμπερτ, Μαξιμιλιανός Ροβεσπιέρος, πρώτη έκδοση Μόσχα, 1969 (εκδόσεις Ράππα)\nΜάριος Βερέττας, Μαρά - Σεν-Ζιστ - Ροβεσπιέρος, Κείμενα, 1989 Εκδόσεις Σύγχρονη Εποχή\nΝτούρσμιντ Έρικ, Το Σφύριγμα της Λεπίδας, εκδόσεις Ενάλιος, Αθήνα, 2010\nAndress, David (2006). The Terror: The Merciless War for Freedom in Revolutionary France (στα Αγγλικά). Farrar, Straus, and Giroux. ISBN 9780374273415.\nBean, Jennifer M.· Horak, Laura· Kapse, Anupama (2014). Silent Cinema and the Politics of Space (στα Αγγλικά). Indiana University Press. ISBN 9780253015075.\nBrink, Jan ten (1899). Robespierre and the Red Terror (στα Αγγλικά). Hutchinson & Company.\nCarr, John Laurence (1972). Robespierre; the force of circumstance (στα Αγγλικά). St. Martin's Press.\nCourtois, Edme-Bonaventure· Robespierre, Maximilien (1828). Papiers inédits trouvés chez Robespierre, Saint-Just, Payan, etc: supprimés ou omis par Courtois; précédés du rapport de ce député à la Convention nationale; avec un grand nombre de fac-similé et les signatures des principaux personnages de la révolution (στα Γαλλικά). Baudouin frères.\nDoyle, William (2002). The Oxford History of the French Revolution (στα Αγγλικά). OUP Oxford. ISBN 9780191608292.\nDunn, Susan (2000). Sister Revolutions: French Lightning, American Light (στα Αγγλικά). Macmillan. ISBN 9780571199891.\nFuret, François (1989a). Interpreting the French Revolution. Cambridge: Harvard University Press. ISBN 0521280494. Ανακτήθηκε στις 26 Ιανουαρίου 2014.\nFuret, François· Ozouf, Mona (1989b). A Critical Dictionary of the French Revolution (στα Αγγλικά). Harvard University Press. ISBN 9780674177284.\nGauthier, Florence (1992). Triomphe et mort du droit naturel en Révolution : 1789, 1795, 1802 (1. éd. έκδοση). Paris: Presses Univ. de France. ISBN 978-2130446934.\nHampson, Norman (1974). The Life and Opinions of Maximilien Robespierre (στα Αγγλικά). Duckworth. ISBN 9780715607411.\nHaydon, Colin· Doyle, William (2006). Robespierre (στα Αγγλικά). Cambridge University Press. ISBN 978-0521026055. A collection of essays covering not only Robespierre's thoughts and deeds but also the way he has been portrayed by historians and fictional writers alike.\nReviewed στο Wayback Machine (αρχειοθετήθηκε 2007-06-09) by Hilary Mantel in the London Review of Books, Vol. 22, No. 7, p. 30 March 2000.\nHunt, Lynn Avery (2004). Politics, Culture, and Class in the French Revolution (στα Αγγλικά). University of California Press. ISBN 9780520241565.\nIsrael, Jonathan (2014). Revolutionary Ideas: An Intellectual History of the French Revolution from The Rights of Man to Robespierre (στα Αγγλικά). Princeton University Press. ISBN 9781400849994.\nJenkins, Cecil (2011). A Brief History of France (στα Αγγλικά). Running Press. ISBN 978-0762441204.\nJordan, David P. (2013). Revolutionary Career of Maximilien Robespierre (στα Αγγλικά). Simon and Schuster. ISBN 9781476725710.\nKerr, Gordon (2013). Leaders Who Changed the World: The extraordinary inspiration of those who create history (στα Αγγλικά). Canary Press eBooks. ISBN 9781907795305.\nLaurent, Gustave (1939). Oeuvres Completes de Robespierre (στα Γαλλικά). Nancy: Imprimerie de G. Thomas. OCLC 459859442.\nMartin, Jean-Clément (2006). Violence et Révolution : essai sur la naissance d'un mythe national (στα Γαλλικά). Paris: Éd. du Seuil. ISBN 978-2020438421.\nMathiez, Albert (1927). The French Revolution (στα Αγγλικά). Williams and Norgate.\nMathiez, Albert (1977). «ROBESPIERRE: L'HISTOIRE ET LA LEGENDE». Annales historiques de la Révolution française 49 (227): 5–31.\nMatrat, Jean (1975). Robespierre : or, The tyranny of the majority . New York: Scribner. ISBN 978-0684140551.\nMcPhee, Peter (2012). Robespierre: A Revolutionary Life (στα Αγγλικά). Yale University Press. ISBN 0300118112.\nPfeiffer, Laura Belle (1913). The Uprising of June 20, 1792 (στα Αγγλικά). University of Nebraska.\nRobespierre, Charlotte (2006). Mémoires (Nouv. éd. έκδοση). Paris: Nouveau monde éd. ISBN 978-2847361766.\nRobespierre, Maximilien de (1958). Bouloiseau, Marc· Lefebvre, Georges· Soboul, Albert· Dautry, Jean, επιμ. Oeuvres de Maximilien Robespierre (στα Γαλλικά). PUF.\nRudé, George F. E. (1975). Robespierre: portrait of a Revolutionary Democrat (στα Αγγλικά). Collins. political portrait of Robespierre, examining his changing image among historians and the different aspects of Robespierre as an 'ideologue', as a political democrat, as a social democrat, as a practitioner of revolution, as a politician and as a popular leader/leader of revolution, it also touches on his legacy for the future revolutionary leaders Vladimir Lenin and Mao Zedong.\nScott, Otto J. (1974). Robespierre: The Voice of Virtue (στα Αγγλικά). Transaction Publishers. ISBN 9781412849166.\nScurr, Ruth (2006). Fatal Purity: Robespierre and the French Revolution (στα Αγγλικά). New York: Macmillan. ISBN 9780805082616.\nReviewed στο Wayback Machine (αρχειοθετήθηκε 9 June 2007) by Hilary Mantel in the London Review of Books, Vol. 28 No. 8, 20 April 2006.\nSoboul, Albert (2005). Dictionnaire historique de la Révolution française (1. éd. έκδοση). Paris: Quadrige / PUF. ISBN 978-2130536055.\nSoboul, Albert (1974). The French Revolution, 1787–1799: from the storming of the Bastille to Napoleon (στα Αγγλικά). Vintage Books. ISBN 9780394712208.\nPopkin, Jeremy D. (2010). You Are All Free: The Haitian Revolution and the Abolition of Slavery (στα Αγγλικά). Cambridge University Press. ISBN 9780521517225.\nVovelle, Michel (2011). La Révolution française (1789–1799) (στα Γαλλικά). Armand Colin. ISBN 9782200271183.\nΔαντών (1982), σε σκηνοθεσία Αντρζέι Βάιντα.\nLa Révolution française (1989).\nΒιογραφία του Ροβεσπιέρου\nΆρθρο της Nicole Rae de Gioia-Keane στην επιθεώρηση "Anamesa"\nΙΩΑΝΝΑ ΖΟΥΛΑ, Μαξιμιλιανός Ροβεσπιέρος 1758-1794 Αδιάφθορος και αιμοσταγής\nΑνακτήθηκε από "https://el.wikipedia.org/w/index.php?title=Μαξιμιλιανός_Ροβεσπιέρος&oldid=8978481"\nΤελευταία τροποποίηση 12:10, 9 Αυγούστου 2021.


Γ΄ Εθνική: Scouting report της 3ης αγωνιστικής (ματς, συνθέσεις, κριτική, βαθμολογία, σκόρερ, επόμενη, βίντεο) - Ilia.news\nΓ΄ Εθνική: Scouting report της 3ης αγωνιστικής (ματς, συνθέσεις, κριτική, βαθμολογία, σκόρερ, επόμενη, βίντεο)\nΟ Αστέρας Αμαλιάδας έμεινε μόνος πρώτος στην κορυφή του βαθμολογικού πίνακα μετά το πέρας της τρίτης αγωνιστικής. Ο Λόρενς Κέρι στο 92΄με εύστοχο χτύπημα πέναλτι, του χάρισε τη…μοναξιά της κορυφής. Μεγάλη νίκη σημείωσε ο Αστέρας Βλαχιώτη με ανατροπή μέσα στην Πύλο σε βάρος του Τσικλητήρα.\nΑστέρας Αμ.-Διαγόρας Westenergy 1-0\nΤο εύστοχο πέναλτι του Λόρενς Κέρι, το οποίο χάρισε τη νίκη στον Αστέρα\nPubliée par A.O. Αστέρας Αμαλιάδας sur Lundi 16 octobre 2017\nΟ Λόρενς Κέρι στο 92΄ «λύτρωσε» με εύστοχο χτύπημα πέναλτι τον Αστέρα, ο οποίος είχε την υπεροχή, αλλά έπεσε πάνω στον τερματοφύλακα του Διαγόρα. Ο Θωμάς, απέκρουσε στο 3΄παραλίγο αυτογκόλ του Ανδρέα Τρίγκα σε σέντρα του Κέρι, στο 27΄την κεφαλιά του Σταθάκη από κοντά και στη συνέχεια του νέο σουτ του Ενγκουέμ, σε κόρνερ. Στο 32΄, βγήκε ξανά νικητής στην κεφαλιά του Μαρουκάκη από σέντρα του Μπουζούρα. Στο 62΄, το απευθείας φάουλ του Κυριάκου, το απέκρουσε και αυτό ο Θωμάς,\nΑστέρας: Καβουσάκης, Μπουζούρας, Μπουτσικάκης (70΄Σταθάτος), Κασάπης (36΄Μπανούσης), Αρβανίτης, Σταθάκης, Ενγκουέμ (50΄Κυριάκος), Ρόβας, Μαρουκάκης, Κέρι, Τόρες (46΄Μπαρμπαρούσης).\nΔιαγόρας: Θωμάς, Παναγόπουλος, Κωστής (74΄Αθανασόπουλος), Πετρόπουλος, Ν. Τρίγκας, Α. Τρίγκας, Κυριαζόπουλος, Παπαδόπουλος (78΄Τριανταφυλλόπουλος), Μιχαηλίδης (60΄Μούτσα), Γεωργαντόπουλος, Λαμπρόπουλος.\nΚριτική: Είναι από τα παιχνίδια που αν το φαβορί δεν βάλει γκολ νωρίς, μετά… «τρέχει»…\nΗ Καλαμάτα προηγήθηκε στο 22΄, όταν από σέντρα του Καλογερόπουλο στον Ορέστη Νικολόπουλο, αυτός βρήκε τον Τσουλάκο σε επίκαιρη θέση, ο οποίος με πλασέ έστειλε τη μπάλα στα δίχτυα. Στο 67′ το 2-0 όταν ο Ρονκάτο με μπαλιά έβγαλε τετ α τετ τον Γουερέ που με πλασέ εύστοχα. Στο 70′ δόθηκε πέναλτι για την Καλαμάτα σε τράβηγμα του Δημητρίου στον Γουερέ, το εκτέλεσε ο Ρονκάτο και έστειλε τη μπάλα στο οριζόντιο δοκάρι!\nΚριτική: Ανώτερη η Καλαμάτα, επέβαλλε το ρυθμό της και προηγήθηκε νωρίς, απλοποιώντας την κατάσταση.\nΤσικλητήρας-Αστέρας Βλαχιώτη 1-2\nΟι γηπεδούχοι προηγήθηκαν με τέρμα του Μπίζου στο 36′ και αυτό ήταν το σκορ του πρώτου ημιχρόνου. Στο δεύτερο μέρος, ο Αστέρας αντέδρασε και στο τελευταίο δεκάλεπτο πήρε το πολύτιμο τρίποντο. Στο 79΄ο Γεμιστός ισοφάρισε σε 1-1 και στο 89΄ο Αστέρας έκανε την ολοκληρωτική ανατροπή, με πέναλτι που εκτέλεσε εύστοχα ο Μικελάτος.\nΤσικλητήρας: Κόκκαλης, Μανιδάκης (65′ Κωστόπουλος), Μπίζος, Ακασού, Μούσα, Τσάτσος, Γεωργιόπουλος (82′ Μάραντος), Γιαννόπουλος, Οντσβόνγκ, Πύλιος, Αμπραχαμιάν.\nΑστέρας Βλ: Πάλιουρας, Τσουκαλάς, Κόντι, Μινέα (57′ Σαραντόπουλος), Μπριλάκης, Κολιάκος (25′ Μικελάτος), Σταμόγιαννος, Τάτσικας (38′ Σαρίδης), Γεμιστός, Βιγαφάνιε (76′ Μαναρίτας), Χρήστου.\nΚριτική: Η ομάδα του Μίκι Τσίρκοβιτς έπαιξε ποδόσφαιρο πρωτοβουλίας στο δεύτερο μέρος και κατάφερε να αξιοποιήσει αυτή την υπεροχή της.\nΟ Πανηλειακός πήρε το προβάδισμα στο 29΄, με βαθιά μπαλιά στον Σωτηρόπουλο, ο οποίος όντας ταχύτατος πέρασε τον Διαμαντή στην έξοδό του και με πλασέ, έστειλε τη μπάλα στα δίχτυα. Λίγο πριν βγει το πρώτο μέρος, ο Πανηλειακός σημείωσε και δεύτερο γκολ. Ο Ντανκούα περνάει όποιον βρίσκει μπροστά του, δίνει στον Κρεβατά, ο οποίος σουτάρει και διαμορφώνει το 0-2. Στο 55΄, ο Γιάννης Σωτηρόπουλος από τα αριστερά δίνει στον Κρεβατά που έστειλε τη μπάλα στα δίχτυα.\nΖάκυνθος: Διαμαντής, Μαρίνος, Τριανταφυλλίδης (83΄ Βυθούλκας), Παπαδόπουλος, Τσιριγώτης, Πέττας Νίκ. (72΄ Βλαδίκας), Βουτσίσεβιτς, Ντάσης (56΄ Κίτος), Μπεσού, Πέττας Ραφ., Τσουκαλάς (64΄ Κυριάζος)\nΠανηλειακός: Καπετανάκης, Τσεχού (88΄ Γκούβερος), Λεβέντης, Κολόκας, Σούλης, Νικολόπουλος, Ντανκούα (82΄ Σκοζάϊ), Γκοτσούλιας, Κρεββετάς, Μπουρλάκης (74΄ Γουρνέλης), Σωτηρόπουλος (77΄ Χατζηστάμου).\nΚριτική: Η ταχύτητα του Σωτηρόπουλου δημιούργησε πολλά προβλήματα στη δεξιά πλευράς της Ζακύνθου, η οποία ήθελε αλλά δεν μπορούσε να κοιτάξει στα ίσα τον Πανηλειακό.\nΣτο 4′ από κόρνερ του Αντωνόπουλου, στο πίσω δοκάρι με κοντινή προβολή ο Κοκκίνης έκανε το 1-0. Στο 62΄ο Σανπανέι έκανε το 2-0. Ο Παλληξουριακός μείωσε με φάουλ του Λυκούδη από τα σαράντα μέτρα σε 2-1 στο 78’. Στο 89΄όμως ο Σαμπανέι έγραψε το τελικό 3-1.\nΑχαϊκή: Δρακόπουλος, Γερασιμόπουλος (28′ λ.τ. Ντάζος), Στεφανόπουλος, Αποστολόπουλος, Κοκκίνης, Σωτηρόπουλος, Καραγιάννης, Κωνσταντινίδης (85′ Κριμπάς), Αλμπάνης (46′ Πατάπης), Σαμπανέι, Αντωνόπουλος (72′ Σταυρόπουλος).\nΠαλληξουριακός: Σκαμαντζούρας, Ε. Βαλέντης (46′ Αραβαντινός), Πολυδωράτος, Λούλουδας, Λυκούδης (85′ Καμηνάρης), Κόμητας, Καράι, Κ. Αντωνάτος, Πολλάκης (72′ Α. Βαλέντης), Ζαφειράτος (72′ Ζερβός), Η. Αντωνάτος.\nΚριτική: Το μεγάλο φετινό «όπλο» της Αχαϊκής, ο Θοδωρής Σαμπανέι, βρήκε το δρόμο για τα δίχτυα. Οι γηπεδούχοι οι οποίοι είχαν προηγηθεί από νωρίς, δεν είχαν ωε εκ τούτου προβλήματα.\nΤο τριφύλλι μπήκε πολύ δυνατά στο παιχνίδι και μόλις στο 6’ ο Νίκος Λυμπερόπουλος άνοιξε το σκορ κάνοντας το 0-1. Στο 47’ ο Χάρης Νάτσης διπλασίασε τα τέρματα της ομάδας του με τον Γιώργο Γιουγκούδη στο 84’ να γράφει το τελικό 0-3.\nΛεωνίδιο: Κ. Γιαννούσης, Δολιανίτης (46′ Τσεμπελής), Βρεττάκης, Καττής (66′ Λάλας), Μπούρας, Σ. Γιαννούσης, Κατσαρός, Καλφούντζος, Καραγκούνης (36′ Σπυρόπουλος), Κατσικαδάς, Μπακάλης-Κέλλυ.\nΠαναρκαδικός: Χότζιτς, Τσέκος, Μπούτας (55′ Μπινιώρης), Μπαξεβάνος, Νάνος, Κυριακόπουλος, Νάτσης, Ν. Λυμπερόπουλος (78′ Δ. Λυμπερόπουλος), Στρέμπας, Καδάς, Συρεγγέλας (63′ Γκουγκούδης) Βασίλης Καραχάλιος\nΚριτική: Το αρκαδικό ντέρμπι είχε μια ομάδα στο γήπεδο και αυτή ήταν ο Παναρκαδικός. Για άλλη μια φορά η απειρία του Λεωνιδίου στοιχίζει.\nΑστέρας Αμ.- Τσικλητήρας\nΑστέρας Βλ.- Καλαμάτα\nΔιαγόρας Westenergy – Λεωνίδιο\n4 ΓΚΟΛ: Κέρι (Αστέρας Aμ.)\n3 ΓΚΟΛ: Κρεββατάς (Πανηλειακός)\n2 ΓΚΟΛ: Γουερέ (Καλαμάτα), Γεμιστός (Αστέρας Βλ.), Μικελάτος (Αστέρας Βλ.), Σαμπανέι (Αχαϊκή).\n2ο ΕΠΑΛ Αμαλιάδας: Ανακοινώθηκαν τα αποτελέσματα της ΜΑΘΗΤΕΙΑΣ\nΗμερίδα από την Διεύθυνση Δασών Ηλείας το Σάββατο 21 Οκτωβρίου


ΛΙΜΕΝΙΚΟ – ΑΤΤΙΚΑ ΝΕΑ\nΤι διάολο γίνεται στο Λιμεναρχείο Ρόδου;;; Κορονοπάρτυ με κορονο-κρούσματα και ΕΠΙΚΙΝΔΥΝΗ ΑΝΕΥΘΥΝΟΤΗΤΑ. Ακούει κανείς;;;\nΤι στο διάολο... κάνουν οι εισαγγελείς στην Ρόδο; Δεν τα βλέπουν αυτά;;; Βούκινο έχουν γίνει στο νησί οι ΕΠΙΚΙΝΔΥΝΑ κορονοπαρτιασμένοι ένστολοι ...\n13 σχόλια στο Τι διάολο γίνεται στο Λιμεναρχείο Ρόδου;;; Κορονοπάρτυ με κορονο-κρούσματα και ΕΠΙΚΙΝΔΥΝΗ ΑΝΕΥΘΥΝΟΤΗΤΑ. Ακούει κανείς;;; / 12 Ιανουαρίου, 2022 / ΚΟΡΟΝΟΙΟΣ, ΛΙΜΕΝΙΚΟ, ΡΟΔΟΣ, ΧΡΙΣΤΟΥΓΕΝΝΑ\nΤα... “παρατράγουδα” των Λιμενικών Σύρου για τα Θεοφάνεια.\nΣτα Θεοφάνεια... μόνο με τεστ: «Οι κολυμβητές θα πρέπει να κάνουν rapid ή PCR» ...\n12 σχόλια στο Τα... “παρατράγουδα” των Λιμενικών Σύρου για τα Θεοφάνεια. / 4 Ιανουαρίου, 2022 / ΚΟΡΟΝΟΙΟΣ, ΛΙΜΕΝΙΚΟ, ΤΕΣΤ, ΧΡΙΣΤΟΥΓΕΝΝΑ\n11 σχόλια στο Τι τρέχει με το ... Λιμενικό της Ρόδου;;; Πολλές οι καταγγελίες και “χάνονται σε κάποια συρτάρια” / 10 Σεπτεμβρίου, 2021 / ΑΤΤΙΚΑ ΝΕΑ, ΚΟΡΟΝΟΙΟΣ, ΚΥΒΕΡΝΗΣΗ ΜΗΤΣΟΤΑΚΗ, ΛΙΜΕΝΙΚΟ, ΠΡΩΤΟ ΘΕΜΑ


Πτώση στις τιμές καταλυμάτων έως και 40% σε Ιόνιο και Ήπειρο - Οι κινήσεις των ξενοδόχων για να αυξήσουν την πληρότητα | Fortunegreece.com\nΤο natural distancing, οι προκρατήσεις για το 2021 και το μήνυμα των ξενοδόχων.\nΙσχυρή πτώση τιμών που αγγίζει έως και το 40% στα καταλύματα καταγράφεται στα νησιά του Ιονίου, στρατηγική η οποία αποβλέπει στην προσέλκυση των παραθεριστών της τελευταίας στιγμής, αλλά και σε ενίσχυση της πληρότητας.\nΟι ξενοδόχοι γνωρίζουν ότι η φετινή χρονιά θα αποβεί μοιραία για τον τελικό οικονομικό απολογισμό, όμως θέλουν να περάσουν το μήνυμα ότι η Ελλάδα παραμένει ένας ασφαλής ανοιχτός ταξιδιωτικός προορισμός. Βέβαια υπήρξε και ένα μεγάλο ποσοστό εξ αυτών που επέλεξε να μην ανοίξει τις ξενοδοχειακές του μονάδες, καθώς τα λειτουργικά κόστη και το κόστος συντήρησης του υπεράριθμου προσωπικού, έθεταν σε κίνδυνο τη βιωσιμότητα των επιχειρήσεών τους.\nΣτην περίπτωση της Κέρκυρας, ο Αύγουστος, σε ότι αφορά τις αεροπορικές αφίξεις κινείται σε ποσοστό κοντά στο 50%. Στην πλειονότητά τους οι κρατήσεις είναι της τελευταίας στιγμής, περισσότερες από τις ακυρώσεις, στοιχείο που δείχνει ότι έχει αρχίσει να αντιστρέφεται το κλίμα. Η Κέρκυρα δουλεύει κυρίως με Βρετανούς και Γερμανούς, όπως επίσης με Ρώσους και Αμερικάνους, οι οποίοι, δυστυχώς για φέτος, δεν θα καταφέρουν να ταξιδέψουν στην χώρα μας, λόγω των περιορισμών που υφίστανται στο εσωτερικό τους. Την ίδια ώρα, πολλοί είναι οι Έλληνες που έσπευσαν να κλείσουν τις διακοπές τους στο νησί για το Δεκαπενταύγουστο, μιας και έχασαν την ευκαιρία να το επισκεφτούν κατά την περίοδο του Πάσχα που θεωρείται must.\n«Οι ξενοδόχοι έχουν προβεί σε γενναίες προσφορές για να καλύψουν την χαμηλή ζήτηση, οι οποίες μπορεί να αγγίξουν το 20% έως 30%, ανά περίπτωση. Ευτυχώς δεν παρατηρείται μείωση στη ζήτηση λόγω των κρουσμάτων που εντοπίστηκαν στο νησί. Είναι μία κατάσταση την οποία την παρακολουθούμε στενά μέρα με τη μέρα και είμαστε διαρκώς σε επιφυλακή» αναφέρει στο fortunegreece.com ο Μπάμπης Βούλγαρης, Πρόεδρος της Ένωσης Ξενοδόχων Κέρκυρας. Προσθέτει πως η πληρότητα στα ξενοδοχεία της Κέρκυρας ξεπερνά το 50%, ωστόσο, για να έχει κανείς την πλήρη εικόνα θα πρέπει να λάβει υπόψη του ότι ένα 35% των ξενοδόχων αποφάσισαν να μην ανοίξουν φέτος, ενώ πολλά από τα μεγάλα ξενοδοχεία που βρίσκονται σε λειτουργία είχαν προεισπράξει από το χειμώνα τα χρήματα από τους tour operators.\n«Όσοι ξένοι τουρίστες έρχονται στη χώρα μας προτιμούν να μένουν μέσα στα ξενοδοχεία, καθώς φοβούνται τις πολλές μετακινήσεις που έκαναν στο παρελθόν. Έχουν έρθει για να χαλαρώσουν και έτσι το ειδικό βάρος πέφτει στους επαγγελματίες του κλάδου οι οποίοι πρέπει να κάνουν διαρκώς υποδείξεις και να υπενθυμίζουν την χρήση μάσκας και αντισηπτικών, όπου είναι απαραίτητο. Όλα τα ξενοδοχεία τηρούν αυστηρά τα πρωτόκολλα υγιεινής. Σε όλους τους κοινόχρηστους χώρους υπάρχουν αντισηπτικά, ενώ έχουμε κόψει κάθε είδους event που ευνοεί τις στενές επαφές!» επισημαίνει ο κ. Βούλγαρης.\nΣε ικανοποιητικά επίπεδα η κίνηση σε Κεφαλονιά και Ιθάκη\nΠαραδοσιακά η σεζόν σε Κεφαλονιά και Ιθάκη ξεκινούσε το Μάιο και διαρκούσε μέχρι και τον Οκτώβριο. Πλέον με τον κορωνοϊό και τις επιπτώσεις του στην παγκόσμια τουριστική βιομηχανία, είναι ζήτημα το πώς θα κυλήσει η χρονιά. Συγκρατημένα αισιόδοξος εμφανίζεται ο Πρόεδρος της Ένωσης Ξενοδόχων Κεφαλληνίας – Ιθάκης, Μάκης Τιμοθεάτος, δηλώνοντας πως τηρουμένων των αναλογιών η ροή στα νησιά κινείται σε ικανοποιητικά επίπεδα με την πληρότητα να είναι πάνω από 70%, όταν τον προηγούμενο μήνα διαμορφωνόταν σε 25% με 35%.\n«Οι τιμές έχουν καταρρεύσει. Πώς μπορεί ένας ξενοδόχος να επιβιώσει όταν, κάθε μέρα, χάνει 20 ευρώ ανά δωμάτιο – έσοδα τα οποία δεν μπορεί να αντικαταστήσει με διαφορετικό τρόπο – τη στιγμή μάλιστα που τα λειτουργικά κόστη εξακολουθούν και παραμένουν ψηλά. Το θέμα δεν είναι λοιπόν η πληρότητα αλλά τα έσοδα. Όταν οι τιμές είναι 30% με 40% κάτω σε σχέση με πέρυσι αντιλαμβάνεστε την κρισιμότητα της κατάστασης» τονίζει ο κ. Τιμοθεάτος.\nΗ εκτίμησή του είναι ότι τα πράγματα θα διεξαχθούν ομαλά μέχρι και τις 20 Αυγούστου και ότι μετά τα νούμερα θα επιστρέψουν στα χαμηλά επίπεδα του Ιουλίου. «Ανοίξαμε εις γνώση μας. Γνωρίζουμε ότι η φετινή δεν θα είναι κανονική τουριστική σεζόν όμως δεν θέλαμε να βάλουμε λουκέτο. Στόχος μας είναι να περάσουμε το μήνυμα ότι οι προορισμοί είναι ανοιχτοί. Βέβαια στην Κεφαλλονιά το 60% των επιχειρηματιών αποφάσισε να μην ανοίξει. Τα μεγάλα ξενοδοχεία που απασχολούν τουλάχιστον 130 άτομα προσωπικό έκριναν σοφό να μην λειτουργήσουν φέτος».\nΗ ανατροπή του sold out και τα προγράμματα κοινωνικού τουρισμού\nΟι πρώτοι τουρίστες που κατέφθασαν σε Κεφαλονιά και Ιθάκη ήταν από την Ολλανδία, την Πολωνία, την Τσεχία και την Αυστρία ενώ στη συνέχεια προστέθηκε και η αργοπορημένη αγορά της Αγγλίας, η οποία αντιπροσωπεύει το 65% των ξένων τουριστών. Ευτυχές γεγονός για τον κ. Τιμοθεάτο είναι ότι δεν έχουν παρουσιαστεί πολυάριθμα κρούσματα στα νησιά αυτά και έτσι δεν έχει επιβληθεί το κλείσιμο των μαγαζιών στις 12 τα μεσάνυχτα.\n«Σκεφτείτε ότι μέχρι τέλη Φεβρουαρίου ήμασταν sold out και με τις εξελίξεις οι προκαταβολές που περιμέναμε από τους tour operators δεν ήρθαν ποτέ. Το 2021 έχουν αρχίσει δειλά να γίνονται κρατήσεις με την προϋπόθεση βέβαια ότι η επόμενη θα είναι μία κανονική χρόνια και θα έχει βρεθεί το εμβόλιο» επισημαίνει.\nΑποκαλύπτει δε πως όσοι Έλληνες δίνουν ψήφο εμπιστοσύνης στα εν λόγω νησιά, τα επισκέπτονται αξιοποιώντας τα προγράμματα «Τουρισμός για Όλους» του ΕΟΤ αλλά και το κουπόνι κοινωνικού τουρισμού του ΟΑΕΔ. «Όπως καταλαβαίνετε μιλάμε για ανθρώπους χαμηλών εισοδηματικών κριτηρίων, επομένως δεν περιμένουμε ότι θα στηρίξουν την τοπική οικονομία. Επίσης θα πρέπει να λάβουμε υπόψιν ότι η είσπραξη από το Κράτος γίνεται μετά από ένα δίμηνο, στην καλύτερη περίπτωση, άρα είναι σαν να επιδοτούν και πάλι οι ξενοδόχοι την συγκεκριμένη κίνηση, βάζοντας για ακόμα μία φορά πλάτη» καταλήγει.\n«Στην Ήπειρο προωθούμε το natural distancing».\nΤην Ήπειρο επιλέγουν για τις διακοπές τους όσοι θέλουν να συνδυάσουν, βουνό, θάλασσα, δραστηριότητες στη φύση, καλό φαγητό με ηρεμία και ασφάλεια.\nΟ covid free προορισμός ενδείκνυται για τους ταξιδιώτες που θέλουν να αποφύγουν τον συνωστισμό στα πλοία, αλλά και να έχουν τον έλεγχο του ταξιδιού τους. Άλλωστε το οδικό δίκτυο που κατασκευάστηκε τα τελευταία χρόνια εκμηδενίζει τις αποστάσεις και συγκεντρώνει ολοένα και περισσότερους fans της περιοχής.\nΟ Αντιπρόεδρος της πρωτοβουλίας ΖΕΝ και Ιδιοκτήτης του Zagori Suites, Νίκος Πέτσιος, κάνει λόγο για έναν Αύγουστο, ο οποίος δίνει μια μικρή ανάσα αισιοδοξίας στην ήδη βεβαρημένη τουριστική σεζόν. Αν και, όπως λέει, πέρυσι τέτοια εποχή η πληρότητα άγγιζε το 90%, ποσοστό το οποίο αυτή τη στιγμή βρίσκεται στο 50%, εντούτοις είναι ικανοποιητικό δεδομένου ότι το 70% των ξένων τουριστών έχει υποχωρήσει στο 15%-20%, ενώ έχει τριπλασιαστεί ο αριθμός των Ελλήνων τουριστών.\n«Μεγάλο ερωτηματικό παραμένει ο Σεπτέμβριος. Κανονικά η περιοχή κινούνταν με 70% ξένους τουρίστες και οι Ισραηλινοί ήταν πρώτοι στη λίστα. Δυστυχώς φέτος είναι ανύπαρκτοι. Μιλάμε για ένα μηδενικό ποσοστό καθώς δεν εκτελούνται πτήσεις από το Ισραήλ προς την Ελλάδα. Βλέπουμε μόνο σκόρπιους Γάλλους, Γερμανούς και Κεντροευρωπαίους. Ούτε καν Βαλκάνιους».\nΟ λόγος που σύμφωνα με τον κ. Πέτσιο οι τουρίστες επιλέγουν τον προορισμό Ήπειρο βασίζεται στις εξής παραμέτρους: είναι covid free, μιλάμε για μία αραιοκατοικημένη περιοχή που προσφέρει καθαρά νερά και άπειρο φυσικό κάλος, έχει ενισχυμένο το αίσθημα ασφάλειας και η φύση ενδείκνυται για την ανάταση της ψυχολογίας.\n«Μεγάλο όπλο της περιοχής είναι ότι είμαστε natural και όχι social distancing. Πολλές οικογένειες επιλέγουν την περιοχή διότι θέλουν να κάνουν δραστηριότητες με τα παιδιά τους στη φύση, να μη φοράνε διαρκώς τη μάσκα, αλλά και να απολαύσουν την υψηλή γαστρονομία η οποία τα τελευταία χρόνια έχει ανέβει πολλά σκαλοπάτια».


Κυριακή, 14 Ιουλίου 2019 21:34\tTennisnews Team\nΑμέσως μετά την ήττα του στον επικό τελικό του Wimbledon, o Roger Federer απέσυρε τη συμμετοχή του από το Rogers Cup του Καναδά.\nΟ 37χρονος Ελβετός, θα απουσιάσει για 2η διαδοχική χρονιά από το Masters του Καναδά, που φέτος θα φιλοξενηθεί στο Μόντρεαλ.\nΑνακοίνωσε την απόφασή του μετά από τον τελικό του Wimbledon, στη συνέντευξη Τύπου, εξηγώντας πως θα χρειαστεί επιπλέον χρόνο για να αναπληρώσει τις δυνάμεις του και να είναι όσο πιο δυνατός γίνεται, τους τελευταίους μήνες της πολύ απαιτητικής σεζόν.\nΟ Federer έχει κατακτήσει 2 φορές το Rogers Cup, το 2004 και το 2006. Το 2017, την τελευταία φορά που αγωνίστηκε στον Καναδά, έφτασε μέχρι τον τελικό, αλλά ηττήθηκε από τον Alexander Zverev.\nΤο Rogers Cup θα διεξαχθεί την εβδομάδα 5-11 Αυγούστου. Ο Federer αναμένεται να επιστρέψει στη δράση την εβδομάδα 12-18 Αυγούστου, για το αγαπημένο του Cincinnati Masters. Δυο εβδομάδες αργότερα, θα αγωνιστεί βεβαίως στο US Open.\nΔιανύει μια γεμάτη χρονιά ως τώρα ο Ελβετός, έχοντας παίξει και στο χώμα, για πρώτη φορά από το 2016. Έχει κατακτήσει τους τίτλους σε Ντουμπάι, Μαϊάμι και Halle, ήταν φιναλίστ στο Wimbledon και στο Indian Wells, ενώ έπαιξε επίσης στα ημιτελικά του Roland Garros.